**Taarsigassarsisitsisarfiit aningaasaliisarfiillu piareersimatitanik aningaasanik tunuliaquteqarnissaannik piumasarineqartut pillugit allannguummik Kalaallit Nunaannut inatsisissamik siunnersuut**

(Taarsigassarsisitsisarfinnut aningaasaliisarfinnullu nakkutilliinissamik piumasaqarluni (EU) nr. 575/2013 peqqussutip Kalaallit Nunaannut atatillugu allannguutitut peqqussummik pilersitsiffiginera)

**§ 1**

Taarsigassarsisitsisarfinnut aningaasaliisarfinnullu tigussaasunik aningaasanik tunuliaquteqarnissamik piumasaqaammi Kalaallit Nunaannut atatillugu inatsit nr. 1566 imi decemberip 15-iani 2015-imeersoq aqqutigalugu atuuttuusumi makkunatigut allannguisoqarpoq:

1. *§ 1* imatut oqaasertaliuunneqarpoq:

**»§ 1.** Peqqussusiamiaaliangersakkat makku Kalaallit Nunaannut atuupput:

1) Europa-Parlamentip aamma Rådip (siunnersuisoqatigiiffiup) taarsigassarsisitsisarfinnik aningaasaliiffiusartunillu nakkutilliinissamik 2013/575/EU, 26. juni 2013imeersoq, tak. ilanngussaq 1.

2) Europa-Parlamentip aamma og Rådip peqqussutaa 2019/876/EU, 20. maj 2019-imeersoq, tassani pineqarlutik peqqussummut 2013/575/EU-mi gearingsgraditutt taaneqartartoq (timitalimmik aningaasaatitut tunuliaqutigisat agguutigalugu taarsigassarsisitsinernut tunngasut), pigisat nalikillilerneqarsinnaasut, illuatungerisap taarsigassarsinermut navialissutigisinnaasai, niuerfiusumi navialiffiusinnaasut, qitiusumik illuatungiliuttutut inissisimasuusut qanoq ittuuneri, ataatsimoorluni aningaasaliilluni periarfissiisutaasut suuneri, tunngaviit pingaaruteqarluinnartut aammalu nalunaaruteqarnissamik paasissutissiinissamillu piumasaqaataasut aammalu peqqussummi 2012/648/EU-mi, tak. ilanngussaq 2, allassimasut.

3) Europa-Parlamentip aamma Rådip peqqussutaat 2019/630/EU, 17. april 2019-imeersoq tassani pineqarluni peqqussummik (EU) nr. 575/2013-imik allannguinissaq, makkununnga atatillugu annaasaqarnermi matussutissamik minnerpaaffiliussat pillugit piumasaqaasiat aamma akisussaaffigineqartunik ingerlatsinerlunnermut tunngasut, tak. ilanngussaq 3.

4) Europa-Parlamentip aamma Rådip peqqussummi 2020/873/EU. 24. juni 2020-imeersumi peqqussutinik 2013/575/EU-mik aamma 2019/876/EU-mik allannguinissanik Covid-19-imut atatillugu qisuariaatinik nalimmassaanissamik peqqussutaa, takuuk ilanngussaq 4 «

**2.** *§§ 2* aamma *3* -mi allanngortinneqassaaq ”peqqussut” ”peqqussutit”-nngorlugu «.

**3.** *Ilanngussaq*2-4-tut inatsimmut ilassutitutinatsimmut ivertinneqassaaq ilanngussaq 1- 3.

**§ 2**

Erhvervsministerip inatsisip atuutilernissaa qaqugu pissasoq aaliangissavaa.

*Inatsisissatut siunnersuummut oqaaseqaatit*

*Oqaaseqaatit nalinginnaasut*

Imarisaasut:

1. Aallarniut

2. Inatsisissatut siunnersuummi immikkoortut pingaarnerit

2.1. CRR II peqqutigalugu allanguutit

2.1.1 Niuerfiusumi navialissutaasinnaasut

2.1.2. Gearingsgradi

2.1.3. Ingerlanneqartut annertuut

2.1.4. Nalimmassaanerit pillugut nalunaarut

2.1.5.Ilisimatitsissuteqaqqusaaneq

2.1.6. Patajaatsumik aningaasaliinissamik piumasaqaat (Net Stable Funding Ration - NSFR)

2.1.7. Aningaasanik tigussaasunik peqartussaatitaanermut akiliisinnaaasuseqarnissamillu piumasaqarnermut ilaatinneqanngitsut

2.1.8. Pigisat nalikillilierneqarsinnaasut

2.1.9. Illuatungiliuttuusunit navialiffiusinnaasut

2.1.10. Qitiusumik illuatungiliuttuusunut tunngasut

2.1.11. Ataatsimoorluni aningaasaliiffiusinnaasut pillugit ersersitsissutit

2.2. NPE peqqutigalugu allannguinerit

2.2.1. Ajornartorsiuteqartunut taarsigassiinerit

2.3. CRR peqqutigalugu Covid-19-imut atatillugu iluarsiissutit iluini allannguutit

2.3.1. Pisortat qularnaveeqqusigaannik pinartumik ajornartorsiuteqartunut attartortitsissutit iluini aningaasaqarnermut atatillugu piumasarisaasunik qasukkaanerit

2.3.2. Gearingsgradip angissusissaanik piumasaqaatinut ilassutit atorneqarfissaanik ulluliussamik kinguartitsisineq

2.3.3. Gearingsgradip naatsorsornerani qitiusumik aningaaseriviit tungaannut ajutoorsinnaanerit suliarinerinut allannguutit

3. Naalagaaffeqatigiiffimmut kingunerusinnaasut

4. Aningaasaqarniarnermut kiungunerusinnaasut aammalu pisortanit a-

tuutsitsisoqalernermi kingunerusinnaasut

5. Inuussutissarsiortunut il.il. aningaasaqarnermut allaffissornikkullu kingunerusinnaasut

6. Innuttaasunut allaffissornikkut sunniutaasinnaasut

7. Suliap pissusaanut sunniutaasinnaasut

8. Avatangiisinut pinngortitamullu attuumassuteqartunut sunniutaasinnaasut. EU-mi eqqartuussiveqarnermut tunngasut

10. Oqartussaaffiit ingerlatsiviillu il.il tusarniaaviginiarneqartut

11. Eqikkakkatut immersugassiaq

# 1.Aallarniut

Inatsisissamik siunnersuuteqarnermi anguniagaavoq gearingsgradimik, net stable funding-imik, aningaasatigut inissisimanermik qanoq nalikillisarneqarsinnaasunik pigisaqarnermik, illuatungiliuttut aningaasatigut navialisitsisinnaanerannik, niuerfiusup qanoq navialititsisinnaaneranik, qitiusumik illuatungiliuttuusut qanoq eqquisinnaanerannik, assigiinngitsut allat annertuumik eqquisinnaanerat, ataatsimoorluni aningaasaliisinnaanerit eqquisinnaanerannut tunngasut, annertuumik eqqortiffiusinnaasut aammalu nalunaaruteqarnissamut ilisimatitsissuteqarnissamullu (CRR II)-mik taaguuteqartut, piumasarisaasut akornanni qanoq Europa Parlamentip aamma Rådip taaneqartut pillugit peqqussutaanut (EU) 2019/876 allannguineq (EU) nr. 575/2013-imik taallugu allanngortinneqartussaq, aammalu Europa Parlamentip Rådillu peqqussutaata (EU) 2019/630, 17. april 2019-imeersup (EU) nr. 575/2013-inngorlugu annaasanut matussusiinissamik minnerpaaffiliinissaq aammalu eqquisinnaasunik eqqortumik malinninnginnerit (NPE) aammalu Europa Parlamentip Rådillu peqqussutaata (EU) 2020/873-ip aammalu peqqqussutinik allannguinissaq (EU) nr. 575/2013 aamma (EU) 2019/876-inik covid 19-imik taasamik nappaassuaq qisuariarfigalugu assigiinngitsutigut nalimmassaataasimasut, Kalaallit Nunaannut atuuttussanngortinneqassappata.

CRR II anguniaagaapput taarsigassarsisitsisarfiit nukittunerulersinniarlugit patajaallisarneqarnissaat aammalu aningaasaliisarnerit taamatulli aamma patajaallisaavigineqarnissaat saniatigullu malittarisassat taarsigassarsisitsisarnermut, alliartortitsinermut suliassaqartitsinermullu ikorfar-

tuutinngorsarnissaat.

# Tunuliaqutaasoq

CRR II-p soorlu allanngortippai niuerfiusumi navialisinnanerit pillugit nalunaaruteqartarnissamik piumasaqaataasoq, aningaasaateqassusissamik piumasaqaataasut aammalu patajaatsumik aningaasaliisinnaanissamut maleruagassiaasut. Piumasarineqartut Basel-Kommite-meersuupput. Komite taanna 1974-imi pilersinneqarpoq siunertaralugu nunarsuaq tamakkerlugu aningaasaleeriaatsit patajaannerulersinnissaat. Komite-miillu aningaaseriviusunik nakkutilliinerit nunarsuaq tamakkerlugu ataqatigiissarneqarput.

Basel-Komite-miillu aningaaserivinnik nakkutilliinermi nalinginnaasumik tunngavissat aaliangersagaapput taakkunani pineqarlutik naammattunik aningaasanik tunuliaqutaqarnissat akiliisinnaassutsimullu tunngasut, nakkutilliilluarnissamut periusissat aammalu sumiinnerit apeqqutaatinnagit nakkutiliinissamut tunngavissat imminnut naapertuuttuunissaat.

CRR II atuutilerpoq aallarteqatigalugit aningaasarivittut suliaqarsinnaanermut tunngavissiat eqqunneqarnerat, taamaattunik nakkutiginnissinnanermut aamma aningaasaliiffiusartut (CRD) eqqarsaatigalugit peqqussusiinerit. Peqqussusiarlu atorlugu aamma sunniuteqarfigineqalerpoq taarsigassiisarfinnik (BRRD) aningaasaliinermilu aqqutissanik pilersitseqqissinnanerit atorunnaarsitsisinnaanerillu.

Peqqussusiat pineqartut Qallunaat Nunaanni eqqartuussivikkoortumik inatsisiliuunneqarnikuupput. Tassani pineqarput aningaaserivittut ingerlatsinissamut inatsit tamakkulu allanngortillugit allatut ilusilerneqarsinnaanerat unitsinneqarsinnaanerallu. Taakku kunngip peqqussuteqarneratigut Kalaallit Nunaannut atuuttussanngortinneqartussaapput. Peqqussutillu taaneqartut atuutsinneqalissapput inatsit pineqartoq atuutsinneqalerpat, tak. § 2.

NPE aqqutigalugu siunertarineqarpoq taarsigassarsianik paaqqinnerluttarnerit pakkersimaarniarnissaannut peqataanissaq aningaaseriviit piffissaatillugu naammaguttumillu nalikilliliisalersinnerisigut. Taamatut iliornikkut soorlu ilaatigut aningaaseriviit pitsaanerusumik periarfissaqalissapput taarsersornerlunneqartunik inissisimasunik piiaasarnissanut, taamaattummi aningaaseriviit aningaasaqarnerannut eqquinerluttarmata, taamatullu iliornikkut taarsigassarsisitsisinnaanerit unittuunnginnerussapput imal. annikillerujussuarsinnaallutillu taarsigassarsiarititat amerlasuut eqqortumik utertissorneqartarnissaat.

Covid 19-imut sammisunik nalimmassaanikkut siunertarineqarpoq EU-mi nunat ilaasortaasut akornanni taarsigassarsisitsisarfiit suliffeqarfinnut inuinnarnullu taarsigassarsisitsiuaannarnissaant isumannaarumallugu covid-19-ip ingerlanerani pakkersimaarinninnissaq aammalu tamanna qaangiuppat Europami aningaasaqarnermik nappartitseqqinniarnissaq.

CRR Covid-19-imut attuumassuteqartutigut nalimmassaanermut ilaavoq ilaatigut CRR II-mi taarsigassarsisitsisarfiit piumasaqarfigineqarnerisa sakkukillilerneqarnerat.

Inatsisissamik pillersitsiniarnermi siunertaavoq Kalaallit Nunaannut inatsisissanik – nunamut naleqquttunik isumannaarinninnissaq, Danmarkimi malittarisassaasunut assingusunik CRR-imilu allannguutitut peqqussusiaasunut malinnaasunik.

Una inatsisissatut siunnersuut aqqutigalugu isumannaarneqassaaq, attuumassuteqartut, tassani Kalaallit Nunaanni aningaaseriviit ilanngullugit, CCR-imut atatillugu malittarisassaqarnissaat EU-mi atorneqartut assigisaannik. Tamatuma inernerissavaa, Kalaallit Nunaanni aningaaseriviit assersuunneqarsinnaasumik inatsisitigut tunngaveqalernissaat, tamatumalu aningaasaqarnermut akiliisinnaassutsimullu sammisut tikikkuminarnerulersissavai.

Oqaatigineqarpoq CRR pingaarnersiuilluni isigigaanni tassaasoq teknikkikkut aaqqiineq inuussutissarsiutigalugu suliaqartunut sammisoq.

Inuussutissarsiutigalugu suliaqartut CRR-imik atuineq sungiusimareerpaat, tamannalu sanilliussuisinnaanermik pitsaasumik periarfissiivoq aningaaserinermik ingerlativinnut atatillugu nunarsuup sinnerata tungaanut atussallugu piukkunnartumik, aallaaviulluarporlu kalaallit aningaaseriviisa ataasiakkaat nalilersornissaannut, tassa taamak iliornikkut inatsisitigut tunngaviit allanut sanilliunneqarsinnaalissammata.

Kalaallit Nunaat EU-mut ilaasortaanngilaq, Taamaattumik peqqussut Kalaallit Nunaannut sunniuteqanngilaq. Taamaattumik Naalagaaffeqatigiiffiup iluani niueqatigiinneq ikorfartorlugulu toqqammavilerumallugu isumannaarumallugillu kalaallit aningaaseriviisa nunarsuup sinneranut sullissinissamik neqerooruteqarsinnaanissaat periarfissikkumallugit, pisariaqarpoq inatsisitigut maleruagassat atuutunngortinneqarnissaat.

Tamanna pissaaq, ilanngussinikkut peqqussutip Kalaallit Nunaannut atuuttussanngortinneratigut, inatsimmut oqaasertaliilluni, peqqussut Kalaallit Nunaannut atuuttuussasoq peqqussutip tamakkiisumik inatsimmut ilanngussat inissinneqarnerisigut.

Kalaallit Nunaat EU-mi ilaasortaanngimmat, taava aamma pisariaqassaaq isummerfigissallugu, EU-mut atatillugu peqqussut qanoq paasineqassasoq Kalaallillu Nunaanni taanna taava qanoq atorneqassasoq, aaliangersakkani innersuusutaasut tassaappata EU-mi inatsisiliaasut (peqqussutit, naalakkiutit, aaliangiinerit il.il). Taamaattullu Kalaallit Nunaannut allatut inatsisiliuussinikkut atortussanngortinneqarpata, nalinginnaasumik tamakku innersuussutugineqaannartassapput. Taaneqartullu inissinneqareersimanngippata, taava ilusilikkanik taamatut ittunik atuinerni piumasarisaassaaq, taamaattut aaqqinneqarsimanissaat (tamakkiisumik ilaannakuusumilluunniit) innersuussinikkut aammalu inatsisini ilanngussatut ivertitsinikkut, imaluunniit allatut inatsisini aaliangersagaliortoqarsinnaavoq, qanoq inatsisitigut inissitat ilaat paasineqassasut..

CRR II, NPE aamma CRR Covid 19-imut attuumassuteqartut nalimmassagaasut akornanni peqarpoq EU-p inatsisassa iluini innersuussiviusunik 250-it missinginik amerlassuseqartunik, innersuussinerusunik Kalaallit Nunaanni pissutsinut naleqqussaanerit, qulaanilu nassuiarneqartut naapertorlugit § 2 tunngavigalugu ilisimatitsissummi kingusinnerusukkut sammineqartussami inissinneqassapput, tassani pineqarlutik Kalaallit Nunaanni aningaasaatigineqartut nakkutilliinerillu pillugit piumasarisaasut

aningaaserivinnut aningaasaliinernillu ingerlatsiviusunut sammisut.

Peqqussutit atuuttussanngortinniarnerini inatsisiliornermi periusassatut atorneqartoq malippaat, Europa Parlamentimi Rådimilu aningaaserivinnut aningaasaliissutinillu suliaqartunut Kalaallit Nunaannut inatsisiliornikkut atuuttussanngortinneqarmat aammalu taaneqartunik nakkutiginninnissamik piumasarisaasut eqqarsaatigalugit.

Inatsisit erhvervsministerip pilersitaanik ilisimatitsissusiornikkut atuuttussanngortinneqarpoq. Naleqqussaanissamut atuutsitsinermullu tunngasut kalaallit oqartussaasuisa erhvervsministerillu akornanni isumaqatgiissutigineqassapput. Tamatumani maluginiarneqarpoq, kalaallit oqartussaaffeqar-fiinit piumasarineqarsinnaammat inatsit aatsaat atuuttussanngortinneqarsinnaassasoq, inatsit pilersinneqartinnagu Kalaallit Nunaannut naleqqussaataasumik ilisimatitsissummik suliaqartoqareerpat.

Kalaallit Nunaat Inatsisiliornerup il.il. ingerlanneqarnerini akuliutsinneqarpoq statsministeriap Kalaallit Nunaannut tunngassuteqartut suliarineqarnerinut atatillugu ilitsersuusiaani nr. 59, 2. juli 2012-imeersumi allanneqarsimasut naapertorlugit.

# 2. Inatsisissatut siunnersuumi immikkoortut pingaarnerit

## 2.1. CRR II peqqutigalugu allannguinerit

## 2.1.1 Niuerfiusumi navialiffiusinnaasut

*2.1.1.1. Maanna periarfissatut atuuttut*

Aningaasaateqarnermut tunngavissat piumasaqaaserneranni ilaapput erniatigut, allat aningaasaasigut, piginneqataassutsitigut nioqqutissatigullu navialiffiusinnaasut, ilanngullugit soorlu assersuutigalugu sivitsuisinnaanermut atatillugu navialiffiusinnaasut.

Aningaasatigut tunngaviusut pillugit niuerfiusumi navialiffiusinnaasut pillugit piumasaqaatip naatsorsornerani najoqqutassiaq nalinginnaasoq imal. illup iluani naleqqutassiat (Var-modellit) atorneqarsinnaapput.

Nalinginnaasumik najoqqutassiap ataani ingerlatsiviup inissisimanerani navialiffiusinnaasut naatsorsorneqassapput, aallaavigalugit aammalu nioqqutis-siatigut nunallu allat aningaasaataasigut navialiffiusinnaasut ingerlatsiviup niuernermi pigisai aallaavigalugit.

Piumasarineqartut Kalaallit Nunaannut aningaasanik peqarnissamut piumasaqaat pillugu ilanngussaq 1-imi takuneqarsinnaapput aammalu taarsigassarsisitsisarfiitt aningaasaliiffiusartullu pillugit nakkutilliinissamik piumasaqaataasut naapertorlugit, CRR-imi tak. imm. pingajuat, imm. IV.

* + - 1. *Peqqussutip imarisai*

Niuerfiusuni navialiffiusinnaasunut atatillugu aningaasaateqassusissamik piumasaqaammik aaliangiiniarluni suleriaaseq CCR2-mi allannguute-qanngilaq. Peqqussusiamili ilanngunneqarpoq najuqqutassaq nutaaq atorlugu nalunaaruteqartarnissamut piumasaqaat aammalu ilanngunneqarluni illup iluani najoqqqutassiaq imartooq nutaaq Basel-starndardimik taaneqartoq aallaavigalugu tuniniaaviusuni navialissutaasinnaasut/navialiffiusinnaasut naatsorsornerini atugassaq. Tuniniaaviusuni navialissutaasinnaasutut pineqarput aningaasanik aallaveqarluni niuerfiusuni allannguutit peqqutigalugit annasinnaasat.

Nalunaaruteqarnerni aallaviussapput niuernermi ingerlatsiviit uninngasuu-tigisatut inissisimanerat. Taassuma iluani ipput inissisimanerit ingerlatsiviusut niuerneranut attuumassuteqartut anguniarlugu pisinerni iluanaarutigilersinnaasat aammalu tunisinermi iluanaarutisiarisinnaasat (”Niuerneq tunaartaqartumik”). Nalunaarusiat pissapput ingerlatsiviit niuernermi uninngasuutitut pigisaat aallaavigalugit. Tassani ipput ingerlatsinerit, ingerlatsivullu tunisinikkut pisinikkullu iluanaaruteqarnissaq siuertaralugu ingerlatai, pisut qanoq innerinik aallaaveqartut (”Niuerneq tunaartaqartumik”).

Nalunaaruteqarnerit pisassapput tunngavigalugit ingerlatsiviit niuernermi uninngasuutigisaat. Taaneqartup iluani ipput, pineqartut suuneri anguniarlugu pisinerni tunisinernilu iluanaaruteqartitsinissaatt (siunnerfilimmik niuerneq). EU-mi nunat ilaasortat akimorlugit pineqartumik suut niuernermi inissisimaviusut suullu taamatut inissisimaviunngitsut pillugit paasinnittaatsit assigiinngittarsimapput.

Peqqussumi ilaapput nalunaarusiornermi naliutinneqartut niuerfiusumi navialisinnaasut, imatut sanilliussuunneqarlutik, tassani nalilerneqarluni niuernermi inissisimanerit alliartornissaat, taava navialisinnaanermut qanilliartortartut aammalu naatsorsuutigalugit suleriuseqarnissaq imaattoq atorneqassasoq:

Nalinginnaasumik najoqqutassaq nutaaq, navialiffiusinnaasunut malussarinnerusoq nalinginnaasumillu tunngaviusumut sanilliullugu atussallugu pisariunerusoq. Taanna sammitinneqarpoq ingerlatsivinnut annertuunik niuernermut uninngasuuteqartunut imal. ingerlatsiviusunut piffissaq qaninnerusoq isigalugu iluanaaruteqarnissarlu siunniussaralugu pissuseqartunut.

Ingerlatsiviup iluani aggulugaanerusumik suleriuseq nutaaq, navialiffiusinnaasunut malussarinnerusoq atussallugulu pisariunerusoq, ullumikkut ingerlatsiviup iluani suleriaasiusartumut sanilliullugu tunngavigineqassaaq.

Minnerusumik niuernermi tigummisaqarluni ingerlatartunut atuutsinneqanngitsut. Killiliussaq imatut inissinneqarpoq, ingerlatsiviusunut oqimaaqatigiissitsinermi allanneqarsimasunut ilanngunneqarsimanngitsunullu atatillugu ingerlatsiviup pigisaasa 5%-ia aammalu 50 mio. euro-t ataallugit niuernermi pigisaminnit ingerlataqartunut.

Nalinginnaasumik suleriutsimi aammalu aggulugaanerusumik suleriutsimiatussallugulu pisariunerusumik suleriutsimi, anguniaagaavoq taakku tamarmik sapinngisamik navialiffiusinnaasunut malussarinnerpaaffissamiinnissaat,, tassani nalunaaruteqarnermi naliliussat aaliangerneqartarlutik aallkaavigalugit oqaluttuarisaanermi navialiffiusinnaasutut malugineqar-tarsimasut. Ingerltsiviup iluani suleriuserineqartoq atorneqassappat, taava taamaaliorsinnaaneq nakkutilliinermi oqartussaasunit akuerineqaqqaartussaavoq.

Nalinginnaasumik suleriuseq nutaaq maanna atorneqartartumit navialiffiusinnaasunut malussarinneruvoq tassanilu aamma malussarfigineqartarlutik niuerfiusumi navialiffiusinnaasut qulaajarneqarnikuunngitsut.

Ilaatigut aamma pineqarput pappialat nalillit navialissutaasinnaanerat aammalu tunisassianut immikkuullarissunut navialinissamut ilassusiunneqartartut, nalileruminaatsunut aammalu ilaallutik sivikitsup iluani ernialiuttakkat ineriartittarneri aammalu piffissamut ungasinnerusumut ernialiussat, tamakkumi assigiinngissinnaasarmata, taamaakkamillu naatsorsuinerni nalilersuinertaqarnerusumik inissinniartariaqartarlutik. Taamaattumik nalinginnaasumik najoqqutassiaq nutaaq atussallugu pisariunerungaatsiarpoq nalinginnaasumik periutsimut atorneqartumut sanilliullugu, atussagaannilu taanna annertunerusumik sulinissamik pisariaqartitsivoq.

Ingerlatsiviup iluani periusissaq imaqarnerusoq erseqqinnerusumik takussutissiivoq, qaqugukkut ingerlatsiviit imminneq ilumi suleriutsinik atuisinnaassanersut. Saniatigullu piumasaqaataalerpoq, ingerlatsiviit, immineq suleriutsiminnik atuisut, saniatigut aningaasatigut pisariaqartitaminnik nalilersuisarnissaat, nalinginnaasumik najoqqutassiaq nutaaq atussagunikku. Imatut pisoqartillugu, tassani immineq suleriutserineqartoq atorlugu naammattumik annaasaqarsinnaanermut navialisinnaanerup inissisimaneranik naatsorsuisoqarluni, taava taamatut pisuni ingerlatsivik peqquneqassaaq aningaasanik sillimmatissanik nalinginnaasumik najoqqutassiaq nutaaq malillugu inissiinissamut. Tamanna ingerlaavartumik nalilersorneqartarpoq, aningaaseriviup suleriutsip imineq nalilersuutaa atorlugu saniatigullu nakkutilliinermut oqartussaasut naatsorsorneqartut inernerinik nalilersuitinneqartarnerisigut.

Naatsorsuutigineqarpoq peqqussutip aningaaseriviit nalinginnaasumik najoqqutassiamik nutaamik atuisussanngortinneqartut aningaasaateqarnissamik piumasaqarfigineqarnerat annertusiumaartoq. Taamatut siunnerfeqarnikkut anguniarneqarpoq periutsit assigiinngitsut atornerini assigiinnerusumik pineqartarnissaq.

Nalinginnaasumik suleriutsimik nutaamik atuuttussanngortitsinerup aammalu ingerlatsiviup immineq ilumini suleriusaanik eqqussisoqarneratigut, siammasissumik isigalugu, aningaasanik atuinerulersoqartussaassaaq, minnerunngitsumik taarsigassarsisitsisarfinni sanaartornernut pappialaatigisat nalillit eqqarsaatigalugit. Tamatumunnga patsisaavoq ilaatigut illuliortitsinerni pappialat nalillit (Obligationer) nalimikkut nikerarneri peqqutigalugit mianernarnerulernerisigut navialisinnaaneq nalinginnaasumik najoqqutassiaq nutaaq tunngavigalugu 1 procentpointinngortussaassammat. Navialisinnaanermulli annertussusiunniarneqartoq appasinneruvoq Basel-Komitemit akuerineqartumut sanilliullugu, tassanimi taaneqartoq 2,5 procentpointimut inissinneqarmat. Suleriuseq nutaajulluinnarpoq, taamaattumillu ullumikkut nalilersueriaatsinut toqqaannavissumik sanilliussuunneqarsinnaanani.

*2.1.1.3. Erhvervsministeriap eqqarsaatersuutai aaqqissutissatullu siunnersuutaasoq*

Erhvervsministerip pitsaasutut isigivaa, Kalaallit Nunaata Qallunaat Nu-naatalu aningaaserinermut atatillugu assigiinnik malittarisassaqarnerat.

Taamaattumik siunnersuutigineqarpoq CRR II-mi malittarisassiaasut qulaani imm. 2.1.1.2-mi allaaserineqartutut Kalaallit Nunaannut atuuttussanngortinneqassasut.

## 2.1.2. Gearingsgrad

*2.1.2.1. Maanna periarfissatut atuuttut*

Taarsigassarsisitsisarfiit aammalu aningaasaateqarfinnik isumaqatigiissitsiniartarfiit, ilanngussaq 4-mi, afsnit A, nr. 3 aamma 6-10 allassimasut naapertorlugit taakku iluini ingerlatsinissamut akuerineqarsimasut imal. sullinneqartut pigisaannik pappialatut nalilittulluunniit pigisaannik uninngati-

tsisinnaasut (fondsmæglerselskaber I) gearingsgradertik naatsorsussavaat inernerusullu aningaaserivinnik nakkutilliisoqarfimmut (finanstilsyn) nalunaarutigissallugit, Gearingsgrad naatsorsorneqassaaq aallaavigalugit ingerlatsiviusup aningaasanik tigussaasuuteqarnissamisut siunniussai taakkulu sgguarlugit ingerlatsiviusup tamakkiisumik sullissaasullu akunnermi nalit tamakkiisumik inissisimasussatut procentinngorlugit anguniagaanik, taakkumi suliffeqarfimmut navialiffiusinnaasutut inissisimasuummata tassaallutik aningaasat tigummisat sullissamit tunniunneqarsimasut imaluunniit sullissanit eqimattatut uninngatitassatut tunniunneqarsimasut. Aningaaserivinnik nakkutilliisoqarfiup nakkutilliinermini paasissutissatut tunniunneqarsimasut mianeralugit naatsorsuutigalugillu misissuissaaq.

Naatsorsuinissanut nalunaarutiginninnissamullu piumasaqaatit Kalaallit Nunaannut taarsigassarsisitsisarfiit aningaasaliiffiusartullu anigaasaatigisassanut nakkutiginninnissamillu tunngavissiaasut ilanngussaq 1-imi takuneqarsinnaapput, tak. Europa Parlamentip aamma Rådip taaneqartunut nakkutiginninnissamik piumasaqaatigisaanut peqqussussiaani (EU) nr. 575/2013-imi ilanngussami 1-imi tallanneqarsimasut.

*2.1.2.2. Peqqussutip imarisaa*

CRR II peqqutigalugu, ingerlatsiviusut gearingskrad-itut piumasarineqartoq 3%-iusoq naammassillugu najoqqutaralugulu malissavaat, tassa piumasaqaammi minnerpaaffittut, taarsigassiisarfiup aningaasatigut tunuliaqutigisaatut eqqugaaffiusinnaanngitsutut tamakkiisutut, soorlu taarsigassarsiaritanut, sanilliullugit.

Gearingsgradimik piumasaqarneq maanna CRD-mi piumasaqaataasumut tapertaassaaq, taassumalu aningaasalerinermut atatillugu ingerlatsivinnutKalaallit Nunaanni inatsimmik atuilernissamut atatillugu peqqussutsimut ersersitsissaaq, tassalu nakkutilliinermut oqartussaasut ingerlatsiviit ingasaassillutik gearingsgrad imik inisssiinerani navialisinnaanermut naliliinissaminnut peqqussusiaasoq naapertorlugu aamma eqqarsaatigalugit maanna CRR-imi gearingsgradimik naatsorsuusiornissaq avammullu nalunaarutiginninnissaq pillugit takussutissiissapput. Siuneertaasoq tassaavoq, gearingsgradimik piumasaqarnikkut navialisinnaanermik naliliinnerit tun-ngavigalugit aningaaasateqassusissamik piumasarisat pakkersimaarsinnaanissaat. Taamaaliornikkut gearingsgrad-imik piumasaqaat aningaasaateqassuseqarnissamik tunngaviliinissamut piumasaqaataalissaaq assigalugu inatsisit aqqutigalugit minnerpaaffiliinissamut inatsisit allat, taamaattumillu gearingsgradimut atatillugu piumasaqaat malinneqanngippat, taava qisuariartoqassaaq soorlu søjle I-kravimik unioqqutsitsinermik pisoqarsimanertut, tassa imaappoq nakkutilliinermut oqartussaasuusut aningaasarivittut inger-latsinissamut akuersissummik pappialaqartitaanermik atorunnaarsitsivigissallugit, piumasarineqartut piffissaliinerup sivikitsup iluani naammassillugit malinngippatigit.

Gearingsgradimut piumasaqarneq aamma ingerlatsivinnut (tassa aniningaaserivinnut taarsigassarsisitsisarfinnullu immikkoortillugit) aamma qitiusumik ingerlatsivinnut (tassa aningaaserivinnut taarsigassarsisitsisarfinnullu, katersuuffeqarlutik) ingerlasunut atuutsinneqassaaq, soorluli aamma taamatut piumasaqartoqartoq pineqartillugit aningaasaateqarnissaannik piumasaqaammi navialisinnaanermut tunngasunik imaqartut.

Eqqorneqarfiusinnaasut ilaat tamatuminnga atuutsitsivigineqanngillat, soorlu eqorneqarfiusinnaasut eksportkreditgarantimik sallunaveeqqusigaasimatillugit.

*2.1.2.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagit.

Taamaattumik siunnersuutigineqarpoq CRR II-mi maleruagassiaasut Kalaallit Nunaannut atuutsinneqassasut, tamannalu imm. 2.1.2.2.-mi nassuiarneqarpoq.

## 2.1.3. Eqqorneqaataasinnaasut angisuut

*2.1.3.1.Maanna periarfissatut atuuttut*

Eqqorneqaataasinnaasut angisuut aaqqissuunneqarput CRR-imi artikel 387-403-mi, Kalaallit aningaaserivinnik aningaasaliisarfinnillu Kalaallit Nunaannilu inatsisiliornikkut atuuttumi aningaasanik timitalinnik tunuliaquteqarnissamik piumasaqaatinut atatillugu pilersittap iluani ittut. Taarsigassarsisitsinermik ingerlatsiviit tamanna tunngavigalugu eqqorneqarnissamut mianersorfissat angisuut pillugit oqartusaaffeqarfinnut nalunaarutiginnittussaatitaapput. Taaneqartoq isumaqarpoq nalunaarutigineqassasoq sullissat ataasiakkaat imal. eqimattatut inissisimasut ingerlatsiviup aningaasatigut tunuliaqutaasa 10 procentiinik annerusumilluunniit taarsigassarsisimappata. Ingerlatsiviit IRB-mik taaneqartumik naatsorsueriaaseq tunngavigalugu eqqorneqarsinnaanermik saqqummiussinissamut akuerisaasut nalunaarutugissavaat eqqugaassutaasinnaasutut inissisimasut annerpaat 20-it.

*2.1.3.2. Peqqussutip imarisaa*

CRR II aqqutigalugu eqquisinnaasut annerit pillugit naatsorsueriaaseq erseqqissarneqarpoq, taamatut iliornikkut Basel standardimut naleqqussarneqarluni, tamannalu pisimavoq ukioq 2014. Ingerlatsiviup ulorianartorsiorfigisinnaasai angisuut siumoortumik nalilersorneqartassapput sanilliullugu ullumikkut annikinnerusumik tunngaviligaasumut atorneqartumut. Siunissami ingerlatsiviit eqqugaaffigisinnaasaat tunngaviusumik aningaasaatigisanut sanilliussinikkut nalilerneqartalissapput (tassasa tigussaasumik aningaasaatigisat + akuleriissitaasumik aningaasaatigisat ) ullumikkutut ikkunnaarluni, tassanimi naliliinnerit tunngavigisarmassuk aaqqissugaasumik aningaasatigut tunuliaqutigisat (tigussaasumik aningaasaatigisat – akuleriissaagaasumik aningaasaatigisat + ilassutitut aningaasaatigisat). Tamatuma kingunerisaanik, eqqugaassutaasinnaasut (sanngiiffigisat) eqqugaassutaasinnaasutut angisuutut inissinneqartalissapput aammalu taamaattunut amerlanernut nalinginnaasumik killiussaasoq (qitiusumik aningaasaatigisat 25%-ianiittuutinneqartuusoq) qaangertalissallugu, tamannalu aaliangiisuulissalluni ingerlatsiviusup eqqorneqarsinnaanerata qitiusumik aningaasaatigisanut sanilliullugu qanoq annertussuseqarnissaa. Taamatut killiliussaq qaangerneqarpat, taava ingerlatsiviup eqqugaaffigisinnaasani ikililissavai

Kiisalu nunarsuarmi ingerlatsiviusut pingaaruteqarneritt (G-SIFI-tut toqqagaasut) akunnerminni eqqorneqaatigisinnaasaat killilerneqartalissapput, eqqarsaatigalugu taakku imminnut attaveqarnerisa ajornartorsiornerit pitillugit imminnut sanngiillisaqatigiissinnaanerat. Taamatullu iliortoqarneratigut eqqorneqaataasinnaasut angisuut G-SIFI-tut inissisimasunut maanna nalinginnaasumik killiliutitamiit 25-%-iusumit appartinneqassapput 15%-iulersillugit.

Maleruagassiani maanna atuuttuni assigiinngitsutigut eqqorneqaataasinnaasut angisuut avaqqunneqarsinnaasarput, taamaattullu amerlanersaat allanngortinneqaratik ingerlatseqqiinnarnissaat siunnersuutigineqarpoq. Aaliangiussanut eqqorneqartussaanngitsitsinissanut periarfissat ilaatigut soorlu qallunaat illuliornerni taarsigassarsitsisarfiinit atorneqarput, taamatullu eqqorneqaataasinnaasut anginerit piffissami sivikitsuinnarmi, tassalu termininut akiliinissat nalaani, pinngortarput aammalu soorlu sullinneqartoq taarsigassarsiaminik allatut aaqqiigaangat.

*2.1.3.3. Erhversministeriamit eqqarsaatersuutigineqartut aaqqissutissatullu siunnersuutigineqartoq.*

Erhvervsministeriap pitsaasutut isigivaa, aningaaserinermik ingerlatsinerit iluini Kalaallit Nunaanni Qallunaat Nunaannilu malittarisassat assigiit atorneqarmata.

Taamaattumik siunnersuutigineqarpoq CRR II-mi maleruagassiaasut imm. 2.1.3.2-mi nassuiarneqartutut Kalaallit Nunaaannut atuuttussanngortinneqassasut.

## 2.1.4. Nalimmassaanermik nalunaaruteqarneq

*2.1.4.1. Maanna periarfissatut atuuttut*

CCR-imi imm. pingajuat, afsnit I, kapitel 2, Kalaallit Nunaanni taarsigassiisarfinnut aningaasaliisarfinnullu aningaasaateqarnissamik nakkutigineqarnissamillu piumasarisaasut pillugit inatsisiliornikkut atuuttussanngortitsineq. Tassani pineqarput aningaassaateqarnissamik piumasaqaataasut nalunaaruteqartarnissamik (aningaasaatigisanut eqquisinnaasut)

kiisalu natsorsuusiat pillugit ilisimatitsissuteqartarnissamut piumasaqaatit pillugit piumasaqaat peqqussut aallaavigalugu ilusiligaq attuumassuteqarfigalugu Europami nunanut ataatsimoorussamik nalunaarutiginninnissamut najoqqutassiaq Common Reporting (COREP) Common Reporting (COREP), akiliisinnaaassutsimik il.il naatsorsuinermi tunngavigineqartartoq aammalu Financial Reporting (FINREP), naatsorsuutit pillugit nalunaarusiornerni tunngavigineqartartoq.

Nalunaarutiginninnissamik piumasarisat allat najoqqutassianut qulaani taakkartorneqartunut ilaasut pingaarnersiuinermi makkuupput: Akiliisin-naassutsimik nalunaarutiginnissutit (akiliisinnaanermut matussusiisinnaanermut piumasaqaatit aammalu aningaasalersugaanerup patajaatsuunissaanik piumasaqaat), gearingsgrad aammalu sanaartukkat isumannaarsaatigalugit taarsigassarsisitsinerni annaasat (artikel 101).

*2.1.4.2. Peqqussutip imarisai*

CRR II-ip imarivai allannguutit arlaqartut malittarisassani ataqatigiinnissamik annertusaanermut sammitinneqartut. Ingerlatsiviit mikisut nakkutil-

liinermut oqartussaasunut nalunaaruteqarnissamik piumaffigineqarnerat appartinneqarpoq minnerpaamik ukiup affakkuutaartumik pisarnissamiit sammiviit arlaqartut iluini ukiumut ataasinngortillugit.

Nalunaarutiginnittarnissami piumasarisamik appaanermi ilaapput; aaliangersimasumik aningaasaateqassuseqarnissamut piumasarisaasoq, sanaartukkat qularnaveeqqutigalugit taarsigassarsiissutinit annaasinnaasat, annertuumik eqqorneqaataasinnaasut aammalu gearingsgrad-imik taaneqartartoq.

Ingerlatsivittut mikisutut taaneqartarput ingerlatsiviit, 1,5 mia EURO-inik (11,1 mia. kr.-nit missinginik) katillugit pigisaqartut.

Kiisalu ammaassivigineqarpoq, nakkutilliinermik oqartussaaffiit skema aaliangersimasoq atorlugu nalunaarutiginninnissaata peerneqarnissaa, paasissutissat allatigut takussutissiarineqqarsinnaappata, soorlu aamma piumasarineqartoq, ilisimatitsissutit assigiit piumallugit piumasarinnittarnissat pisassannginnissaat.

*2.1.4.3. Erhvervsministeriap isummersuutai aammalu aaqqiissutissamik siunnersuutigineqartoq*

Erhvervsministeriamit tulluuttutut pitsaasutullu isigineqarpoq, Kalaallit Nunaanni aningaaserinnermut sammisunik ingerlataqartut akornanni malittarisassat Qallunaat Nunaannilu malittarissassaasut assigiinnerat.

Taamaattumik siunnersuutigineqarpoq CRR II-mi malittarisassiaasut imm. 2.1.4.2-mi nassuiarneqartutut Kalaallit Nunaaannut atuuttussanngortinneqassasut.

##

## 2.1.5. Ilisimatitsissuteqartussaatitaaneq

*2.1.5.1. Maanna periarfissatut atuuttut*

Taarsigassarsisitsisarfiit aammalu aningaasaateqarfinnik isumaqatigiissitsiniartarfiit I CRR Kalaallit Nunaanni taamatut ittunut inatsisiliornikkut aningaasaateqarnissammik nakkutilliinissamillu piumasaqaatit malissavaat, ilisimatitsissutinik tamanit takuneqarsinnaasunik ilisimatitsissuteqartassallutik assersuutigalugu navialiffiusinnaasunik aqutsinermi siunniussat aamma politikkeriniakkat pillugit, aningaasatigut tunngavigisat, aningaasaqassusissamik piumasaqaatit, eqqorneqaataasinnaasut, aningaasarsiaqartitsinermut tunngasut, gearingsgrad-i, illup iluani navialiffiusinnaasut nalilersornerini immineq suleriutsit il.il pillugit avammut saqqummiussaqartassallutik.

*2.1.5.2. Peqqussummi imarisaasut*

CRR II-mi avammut saqqummiussaqarnissamut malittarisassani sakkortunerulernissaanik annertusinissaat ilanngussorneqartarput, tassani pilersinneqartarlutik avammut saqqummiussinissami aaliangiisussat pingasut, tassani apeqqutaatinneqarluni ingerlatsiviup angissusia.

SIFI-t (pingaaruteqartutut inissisimasut), ingerlatsiviillu angisuut allat peqqussummi tunngavissiuunneqarnikuusut, ingerlatiinnassavaat CRR-imi avammut nalunaarutigineqartussatut aaliangiussaasut, ingerlatsiviilli minnerusut (1,5 mia. EURO-nik appasinnerusumik oqimaaqatigiissitsinermi inissisimasut) taamaallaat toqqagaasut iluini avammut nalunaaruteqartassallutik. Ingerlatsiviit angissutsimikkut angisuut mikisullu akornanni ittut, ukiumoortumik saqqummiussaqartartussaatitaasut tamaasa nalunaarutigisassavaat, kisiannili taakkununnga piumasarisaasut appasinnerupput annerpaaanut sanilliullugit.

Taakkartorneqartut saniasigut saqqummiussinissamut atatillugu nalimmassaatit arlaqartut atuutsinneqassapput malillugit søjle I-inut atatillugu piumasaqaataasut, illuatungiliuttut peqqutigalugit navialiffiusinnaasut aamma niuerfiusumi navialiffiusinnaasut ilanngullugit. Allannguutit aqqutigalugit anguniarneqarpoq aaliangersakkat nunarsuaq tamakkerlugu najoqqutarineqartunut naapertuuttuunissaat.

Taaneqartut saniasigut siunniunneqarpoq, ingerlatsiviit immineq ingerlatsivimminni najoqqutaliaminnik atuisartut imminneq navialisinnaanermik annertussusiliisartut, siunissami aamma nalinginnaasumik najoqqutassiap iluani naliliussaminnik tamanit takuneqarsinnaasumik saqqummiussisalissasut.

*2.1.5.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.1.5.2.mi nassuiarneqarpoq.

## 2.1.6. Aningaasalersuinerup patajaatsuunissaanik piumasaqaat (Net Stable Funding Ratio - NSFR)

*2.1.6.1. Maanna periarfissatut atuuttut*

CRR-imi Afsnit 1-imi, artikel 413 immikkkoortut arfernanni, taarsigassiisarfinnut aningaasaliiffiusartunullu atatillugu aningaasanik piareersimasuutitaqarnermut nakkutigineqarnissamullu tunngasunik piumasaqaatit inatsisitigut Kalaallit Nunaannut atuuttussanngortinneqarnikuusoq naapertorlugu, piumasarineqarpoq aningaasalersuinerup patajaatsuunissaa. Tamanna aqqutigalugu siunnerfiuvoq, taarsigassarsisitsisarfiup akisussaaffigisaasa patajaatsumik aningaasalersuinikkut piffissaq ungasinnerusoq isigalugu patajaatsumik aningaasalersorneqarnissaat. Tassani pinngitsoortikkumaneqarpoq, pigineqartut sivisuumik ingerlasussat sivikitsumik atuuttussat atorlugit annertuallaamik aningaasalersorneqannginnissaat, taamaattut taarsigassarsisitsisarfik ajornartorsiortilersinnaammassuk, niuerfiusumi eqqissisimannginneqarpat piffissami sivikitsumi aningaasalersuutaasinnaasut angujuminaallisinneqarsinnaammata.

*2.1.6.2. Peqqussutip imarisaa*

CRR II atorlugu ingerlatsiviit patajaatsumik aningaasalersorneqarnissaannik piumasaqaat (Net Stable Funding Ratio, NSFR), eqqunneqarpoq isumannaallisarumallugit ingerlatsiviit taarsigassarsiarititaasa allallu ingerlanneqartuni tunngaviusut naleqquttumik sivisussuseqartut atorlugit aningaasalersorneqarnissaat. Anguniarneqartoq tassaavoq sivisuumik taarsersugassatut taarsigassarsiaritinneqartut sivikitsumik taarersugassanik annertuallaamik aningaasalersorneqannginnissaat, taamaattummi taarsigassarsisitsisarfik ajornartorsiortilersinnaammassuk, ingerlatsiviusoq niuerfiusumi eqqissisimannginneqarpat piffissami sivikitsumi aningaasalersuutaasinnaasut angujuminaalersinnaammata, soorlu assersuutigalugu tamanna takuneqarsinnaasoq kingullermik aningaasatigut nunarsuarmi ajalasoortoqarmat.

Patajaatsumik aningaasalersuinissap isumannaassavaa, taarsigassarsisitsisarfiit qaqugukkulluunniit niuernermik ingerlatsiinnarsinnaanissaat, tamatuma ataani aamma taarsigassarsiaritinneqarsimasut pioreersut minnerpaamik ukiumi ataatsimi nutaamik aningaasalersorneqaratik ingerlasinnaanissaat. Peqqussutip eqquppaa Basel-Komitep NSFR-imut najoqqutassiaa.

Piumasaqaataassaaq, patajaatsumik aningaasalersuinissami taaneqartup angissuseqarnissaa tassanngalu anginerussalluni.

Patajaatsumik aningaasalersuineq pineqartoq (Available Stable Funding, ASF) naatsorsorneqassaaq ingerlatsiviup oqimaaqatigiissitsinermi imminerisamik aningaasaatigisai, akisussaaffigisatut illikartitat aammalu taarsigassarisai (passiver) tunngavigalugit. Aningaasalersuinermi tunngaviusut oqimaassusilersorneqassapput aallaavigalugit, qanoq patajaassuusorineri (sivisussusiligaanerat). Aningaaasalersuinermi tunngaviit tassaasinnaapput, uninngasuutit, aningaasaatigisat aammalu pappialatut nalilittut pigisat (tassani eqqarsaatigalugit taaarsigassarsisitsisarfiit). Qitiusumik isigalugu, akiitsutt sivikitsumik piffissaligaasut tassaasarput patajaannginnerpaajusumik mik aningaasalersuutaasinnaasutut nalilerneqartartut.

Pisariaqartumik patajaatsumik aningaasaliissutit (Required Stable Funding, RSF) naatsorsorneqartarput naligiissitsinermi pigisaasut tunngavigalugit aallaavigalugu pineqartut qanoq tuniuminartigisorineri. Tassani pingaarnertut nalilerneqartarpoq, pigisat tuniuminarnerujartortillugit, ingerlatsivimmut aningaasalersuinissamut pisariaqartitsinerit appariartussasut. Tamanna aallaavigalugu soorlu pappialat nalillit eqquinerlussinnaanerat 0 %-iutinneqartarpoq, taamatullu pigisat patajaatsumik aningaasassaqartinneqarnissaat patajaatsuusariaqarneq ajorpoq. Sanaartukkanut/illulianut atatillugu nalilittut pappialaliussat tuniuminarnerpaatut inissinneqartarput LCR-imilu peqqussut naapertorlugu oqimaassusilerneqartarlutik naliviisa 7%-iisut. Tassa imaappoq taamaattut qaffasinnerusumik patajaatsumik aningasassaqartinneqartussatut appasinnerusumik inissinneqartunit nalilerneqartarluni.

Naatsorsueriaatsimi aallaavittut sivikitsumik ingerlasussiaasut sanaartukkanut taarsigassarsisitsinermi patajaatsumik aningaasaliissutitut isigineqarsinnaanngillat.

CRR II-p imarivai – soorlu Basel Standardimi aamma taamaattoq - NSFR-imik piumasaqaateqarnerup avataanut inissinneqarsinnaatitaasutut taallugit pigisat uninngasuutillu, ”imminnut sunneqatigiittut”, assigiimmik sivisussuseqartumik inissisimasut soorlu qallunaat sanaartukkanut taarsigassiissutigisartagaasut aammalu sanaartukkanut atatillugu pappialat nalillit atorneqartartut assigiimmik sivisussuseqartumik ingerlasussaasut. Taamaattut saniasigut taaneqartup avataanut inissinneqarsinnaasut aamma ilagivaat sanaartukkanut atatillugu pappialat nalillit atorneqartartut sivikinnerusumik ingerlasussaasuusut, sivisunerusumik ingerlasussat aningaasalersorniarnerinut atorneqartartut, soorlu tassaasinnaasut sungiusimasat tunngavigiinnarnagit namminerli naliliineq tunngavigalugu pappialanik nalilinnik aqutsineq, qallunaat aningaasalersuinerit iluini nutarterinerni atortagaat. Qallunaat aningaasaliinernik nutarterinermut inatsisaanni 2014-imeersumi sanaartukkanut atatillugu pippialat nalillit sivikitsumik ingerlasussaaffiligaasut sivisunermik ingerlasunngortinnissaat pinngitsaaliissutaavoq, aningaasaliinnermik nutarterinerugaluaq iluatsinngitsillugu imal. pappialat nalillit pineqartut erniaat 5%-inik annerusumik nutaamik aningaasalersuiniarnerit ingerlanneranni qaffappata. Tamakku avataanni inissisimasinnaanermik periarfissaq atorlugu nakkutilliinermi oqartussaasut akuersisinnaapput, sanaartukkanut atatillugu pappialat nalillit aammalu taarsigassarsinermi tunngaviusut immikkut suleqatigiissutut isigineqassasut. Tamatuma kingunerisaanik taamaattut oqimaassusilerneqarnerat 0 %-iulissaaq pineqartil-lugit patajaatsumik aningaasalersugassanut patajaatsumik aningaasalersuinissamut pisariaqartitsiviusut. Taamatut iliornermi sanaartukkanut/illulianut taarsigassiissutit tunngaviusumik isigalugit patajaatsumik aningaasaliinissamut piumasarisaasunit eqqorneqassanngillat.

CRR II-imi ilanngunneqarpoq taaguut pisussaaffiliinerunngitsumik aporfissiineq (OC) NSFR-imut atatillugu illuliornernut atatillugu pappialat nalillit pineqartillugit. Taamaattut pineqartillugit OC tassaavoq inissiineq inatsisitigut piumasaaqaasersorfigineqanngitsumik imal. nalilersuinernit allatulluunniit taarsigassarsiat pitsaanerulersarnerannik eqqugaanngitsut.

*2.1.6.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasunik aallaaveqarnerattaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.1.6.2-mi nassuiarneqarpoq.

.

## **2.1.7.** Aningaasaqarnissamut akiliisinnaassuseqarnissamullu piumasaqaatit avataanniitinneqartut

*2.1.7.1. Maanna periarfissatut atuuttut*

CCR-imi immikkoortup siulliup kingorna imm. II, kapitali 1-imi, aningaasanik peqarnissamik nakkutigineqarnissamillu inatsimmi Kalaallit Nunaanni taarsigassarsisitsisarfinnut aningaasaliisarfinnullu inatsisitigut atuuttussanngortitaanikuusumik, ingerlatsiviit attuumassuteqartut ataasiakkaarlutik tamarmik CCR-imi piumasaqaataasut naapertorlugit malillugillu ingerlasussaatitaapput.

Nakkutilliinermut oqartussaasup tunngavissiat aaliangersugaasut atorlugit ingerlatsiviup CRR-imit aningaasatigut aaliangersimasumik tunngaveqarnissamut (imm. 2), aningaasatigut piumasaqaataasut (imm. 3), Eqquisinnaasut angisuut (imm. 4) eqqorneqaatigisinnaasanut angisuunut (imm. 4), taarsigassiissutinit akiitsorineqartunit eqqornelunneqarsinnaa-nermut (imm. 5) aammalu immikkut attuumassuteqartut ilisimatitsissuteqartussaanerannut, (imm. 8), piumasaqaatit avataannut inissinneqarsinnaapput, ingerlatsiviit koncerninut (ataatsimoortunut) ilannguppata. Ilaatigut piumasaqaatigineqarpoq suliffeqarfiup ataani suliffeqarfiusoq qallertullu suliffeqarfiusoq immikkut tamarmik akuersissummik pisimanissaat nakkutigineqarlutillu ataatsimut nunagisaminni ataatsimoortillugit nakkutigineqartussatut, isumannaarlugu, aningaasatut tunuliaqutigisat eqqortumik avinneqarsimanerat, qitiusumik suliffeqarfiup ataanilu suliffeqarfiup akornanni. Aamma assingusunik piumasarineqartut avataanut inissinneqarsinnaapput, ingerlatsiviit qitiusumik ingerlatsiviusumut aaliangersimasumik attuumassuteqarpata, nakkutiginnittuusumik nunagisamilu inissisimasumik.

Nakkutilliinermi oqartussap immikkuulluarissumik inissisimasunut ataasiakkaanut malittarisassat erseqqissagaasut naapertorlugit, akuersi-

siinnaavoq, qitiusumik sulifffeqarfik piumasarineqartunik naatsorsuinermi-ni atimini suliffeqarfiit ataasiakkaarlugit ilanngutissallugit.

Taaneqartut saniasigut nakkutilliinermut oqartussaasup erseqqissagaasumik tunngavissiaasut atorlugit tamakkiisumik ilaannakuusumilluunniit tarsigassarsiasitsisarfimmut akiliisinnaassuseqarnissamut (imm. 6) CRR-imit piumasarisaasut avaqqutissallugit. Taamatuttaaq aamma iliortoqarsinnaavoq ataani suliffeqarfiit ilai tamarmiusulluunniit pillugit taamallu taakku nakkutigalugit akiliisinnaassutsip ataani eqimattatut inissisimasutut.

*2.1.7.2. Piumasarineqartup imarisai*

CRR II atorlugu nakkutilliinermut oqartussaaffik, ingerlatsivinnik nakkutiginnittuusoq nunani ilaasortani assigiinngitsuni inissisimasut, a-ningaasanik tunuliaqutaqarnissamik nakkutigineqarnissamillu piumasaqaatinit illikartissinnavai. Tassani illikartitsinermik atuisinnaatitaasoq ingrlatsinnik nunani ilaasortaasuni arlaqartuni nakkutilliisuusoq tassaavoq piukasaqaatinit ataani ingerlatsivinnik illikartitsisinnaasoq, taamatullu atuisinnaatitaasoq nalinginnaasumik tassaavoq Den Fælles Tilsynsmekanisme (SSM), tassaagami kisiartaalluni ullumikkut qitiusumik ingertaisvinnik ataanilu ingeranneqartunik nunani ilaasortani arlaqartuni nakkutilliinermik ingerlatsisuusoq. Taamaattumik aaqqiissutit taamaallat sammitinneqarput nunanut EURO-mik atuisunut, aallaavigalugu, SSM-ip nunani ilaasortaasuni arlaqartuni qitiusumik ataanilu suliffeqarfinnut tunngasunik naammattumik ilisimaarinnittuusoq taamallu atuutsitsivigineqanngitsunut atuisinnaasoq. Eqqoorneqarsinnaanermit illikartitsinissamut periarfissaq atorneqassappat piumasarisaavoq, qitiusumik ingerlatsiviusup ilaatigut isumannaatsumik sallunaveeqqusiisimanissaa. Sallunaaveeqqut atorlugu isumannaarneqassaaq, qitiusumik ingerlatsiviup atimini ingerlatsiviusumut aningaasatigut tunuliaqutsiisinnaanera, arlaatigut taanna ajornartorsiulissagaluarpat. Ullumikkut taamaallaat atimi piginneqatigiiffiit (nunami ingerlatsiviusumi) eqqugaatitsinnginnermik atuisinnaatitaapput.

*2.1.7.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasunik aallaaveqartitsinera.

Taamaattumik siunnersuutigineqarpoq CRR II-mi maleruagassiaasut Kalaallit Nunaannut atuutsinneqassasut, tamannalu imm. 2.1.7.2-mi nassuiarneqarpoq.

## 2.1.8. Pigisat nalikillisarneqarsinnaasut

*2.1.8.1. Maanna periarfissatut atuuttut*

Aningaaserivinnik nakkutilliivik (Finanstilsynet) aamma Finansiel Stabilitet tassaapput Kalaallit Nunaanni misissuisarnernik ingerlatsisartuusut.

Ingerlatsisartuusut taaneqartut pisinnaatitaapput aningaaserivinnut a-ningaasaateqarfinnillu isumaqatigiissitsiniarnissanut, I pigisat suut nalikillilerneqarsinnaanerinut tunngasutigut piumasaqaateqarsinnaallutikt, taaneqartunik NEP-mik piumasaqaatit. Taamatut pisoqartarpoq atorunnaarsitsinissaq siunertaralugu pilersaarusiornerni. Tamatumani malinneqarput CCR-imit Kalaallit Nunaanni taarsigassarsisitsisarfinnut aningaasaliiffiusartunullu inatsisitigut aningaasaateqarnissamik nakkutigineqarnissamillu piumasaqaatit atorlugit.

*2.1.8.2. Peqqussutip imarisai*

CRR II-ip imarivai CRR-imit allannguuterpaaluit, TLAC-imut tunngatillugu FSB-mik najoqqutassiap atuuttussanngortinneqarneranut atatillugu. TLAC tassaavoq pigisanut nalikillisarneqarsinnaasunut tunngasoq nunarsuarmi taarsigassarsisitsisarfinnut ingrlatsivinnut pingaaruteqartutut taaneqartartunut piumasaqaatinik imaqartoq.

Allannguutini annertuumik malinneqarput taarsigassarsisitsisarfinnut aningaasaliisarfinnullu annaasanik matusisinnaanermut nutaamillu aningaasaliinissanut Kommissionimit siunnersuutaasut.

Makku BRRD-mi TLAC-millu taallugit piumasaqaataasunit pingaarnertut assigiinngissutaapput:

TLAC-piumasaqaatit tamaallat atugassaatinneqarput G-SIFI-nut, NEP-piumasaqaatillu aningaaserivinnut aningaassaateqarfinnullu isumaqatigiissitsiniartarfinnut I tamanut atuuttussaatinneqarlutik.

TLAC-piumasaqaat Financial Stability Board-ip (FSB – finansielt forum for G-20-lande) isiginnittaasia naapertorlugu tassaavoq piumasaqaateqarneq minnerpaaffiliilluni piumasaqaateqarnermut naleqqussagaasoq, NEP piumasaqaalli tassaalluni atorunnaarsitsinissamut atatillugu nakkutilliinermik oqartussaaffimmit piumasaqaateqarneq ingerlatsiviit ataasiakkaarlugit naliliinnerit tunngavigalugit atorneqartartoq. TLAC-piumasaqaalli, FSB-p isumaa malillugu, 2019-imiit atuutussanngortinneqassaaq – tamakkiisumillu atorneqalissalluni 2022-imi taamaalippallu tunngaviliussaaq qaffasinnerpaaq ukuusut akornanni, ingerlatsiviup eqqornerluutigisinnaasaasa 18%-ia imaluunniit ingerlatsiviup eqqorneqarnerluutaasa 6,75%-ii tunngavissanngortinneqassapput.

TLAC piumasaqaat tamakkiisumik malinneqassaaq aningaasaateqarnermut akiitsunillu aqutsinermut, nalinginnaasumik akiitsoqartut ataani inissisismasut aalaatsaaliornerisigut, killormulli EU-mi atorunnaarsitsinissamut a-tatillugu oqartussaasut aaliangiiffigisinnaavaat, kissaatiginerlugu pisussaaffigisat nalikillisarneqarsinnaasut qanoq piumasaqaaserneqassasut imaluunniit taamaattut ilaat nalinginnaasumik akiitsoqarfigineqartut tulliisut inissinneqassanersut. Illuatungaanili EU-mi atorunnaarsitsinissanut oqartussaasut ataasiakkaat aaliangiisinnaapput, pisussaaffigineqartut iluini nalikillilerneqarsinnaasutut nalilerneqartut iluini piumasaqaatit tamakkiisut imaluunniit ilaannakuusut nalinginnaasumik akiitsoqarfigineqartut tulliisut inissinneqassanersut.

Qallunaat Nunaanni inatsisitigut BRRD-mik atuligaq aningaaseriviit aamma nutaamik ilusilersuinerit atorunnaarsitsinissallu pillugit a-ningaasalerisut ilaannut inatsit Kunngip peqqussuteqarneratigut Kalaallit Nunaannut atuuttussanngortinneqarpoq.

Aningaaserinermik suliaqartut, nutaamik ilusilersornerinut ilaasalu atorunnaarsinnerinut inatsisit BRRD-mik suliareqqiinikkut allanngortinneqarput, taakkulu Kunngip peqqussuteqarneratigut Kalaallit Nunaannut atuutilissapputtaaq, tassani Kunngip peqqussutaa inatsillu ataatsikkut aallartittussanngorlugit.

*2.1.8.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Kalaallit Nunaannut atuutsinneqassasut, tamannalu imm. 2.1.8.2-mi nassuiarneqarpoq.

## 2.1.9. Illuatungiliuttut navialisitsisinnaanerat

*2.1.9.1. Maanna periarfissatut atuuttut*

CRR-imi immikkoortut pingajuanni, imm. 2, kapitalit 6-ianni Kalaallit Nunaanni aningaasanik tunuliaqutaqarnissamik aammalu nakkutiginninnermut piumasaqaatit pillugit inatsit Kunngip peqqussutaa atorlugu Kalaallit Nunaannut atuuitsinneqalersumi, pineqarput illuatungiliuttut peqqutigalugit navialiffiusinnaasut (modpartsrisiko).

Eqqorneqaataasinnaasut nalilersornerini isumaqatigiissuteqarluni paarlaannerit, siunissamut ernialiussassanik isumaqatigiissutigisat (FRA), najoqqutaqarluni isumaqatigiissusiat, sivitsuisinnaanermik periarfissat allallu isumaqatigiissutaasut pineqartunut assingusut), aningaasaateqarnissamik piumasarisarisaasut atorneqarsinnaapput niuerfiusup nalilersornerani suleriuseq atorlugu, aallaqqaataani eqqorneqaataasinnaasut nalilersornerini, aammalu nalinginnaasumik suleriutsimi imal. ingerlatsiviup iluani immineq suleriutsip nalilersornerini.

Illuatungiliuttutut inissisimasoq peqqutigalugu eqqorneqarsinnaanermut naliliineq naatsorsorneqartarpoq periutsini tamani tassaasutut eqqorneqaataasinnaasut nalingisa katinnerattut, isumaqatigiissusiorfigisanut tamanut naatsorsuilluni. Taakku tassaapput ingerltasiviusumit allamut nuussinerit, attaveqaatit/qarsaasiat atorlugit illuatungeriinnit aqunneqarsinnaasumik suleriarnissamut tunngavissiat, CRR-imut atatillugu illuatungaanilu inissisimasup atugaanit aamma akuersaagaasut.

Niuerfiusumi nalileeriaaseq atorneqarsinnaavoq isumaqatigiissusiarineqartunut tamanut. Aallaqqaataani tunngaviusumik eqqorneqaataasinnaasut atorneqarsinnaapput ernianut atatillugu isumaqatigiissusiornerni, nunat allat aningaasaannik isumaqatigiissusiornerni aammalu guulti pillugu isumaqatgiissusiornerni, nalinginnaasumilli nalilersueriaaseq taamaallat isumannaasersugaasunik isumaqatigiissusiornernut (over-the-counter-derivater) (OTC-derivater) aammalu naafferartumik/terminikkuutaartumik niueqatigiinnernut atatillugu atorneqarsinnaalluni.

Immineq periutsinik tunngaveqarluni suleriuseqarneq atussagaanni oqartussaatitaasut akuersinerisigut tamanna aatsaat atorneqarsinnaavoq. Akuersissummillu aatsaat tunniussisoqartarpoq ingerlatsiviup naammaginartumik tunngavissisinnaagaangagu, allap tungaanut navialisinnaanermik aqutsineq pillugu piumasarineqartoq naammaginartumik ingerlanneqaraangat eqqarsaatigalugit, politikkit, ingerlatseriaatsit, aqutsissutit kiisalu aaqqissugaanikkut ilusiliisimaneq, naammassineqarsimagaangatalu periutsit allat aqqutigalu eqqorneqarsinnaanermut tunngasut, atuisunut misiligutit aamma uiversinnaanerup/pipallassinnaanerup qanoq inneranik misiliineq ingerla-tseriaatsip atorneqartup tutsuiginassusia, navialisinnaanermut aqutsissutit allatullu nalilersuinissamut piumasarineqartut malinneqarpata, taakku ataanni ”siornatigut pisarsimasunik misissuineq” (»backtesting«) aamma ilaalluni.

Tamannali takutitsippat ingerlanneqartut eqqortumik ersersitsinerat naammanngitsoq, taava oqartussaanermik tigumminnittut suleriutsimik akuersissut atorunnaarsissinnaavaat imaluunniit arlaatigut piumasaqarlutik isumannaarinneqqussutinik, suleriuserlu piaarnerpaamik pitsanngorsarneqassasoq.

*2.1.9.2. Peqqussutip imarisai*

CRR II-p atuutsilerpai illuatungerisat navialisitsisinnaanerinut timitalimmik aningaasaateqarnissamik annertussusiinissamut Basel-starndardimik taallugu najoqqutassiaasoq tunuliaqutaralugu nalinginnaasumik naatsorsuinissamut najoqqutassiat nutaat pingasut.

Illuatungerisat/allat peqqutigalugit navialissinnaanermi tunngaviuvoq taakku pisussaaffimminnik malinnaanngilersinnaanerat suli akiliilluni nuussinissaq naammassineqanngitsoq. Derivatet tassaapput aningaaserinermi sakkussiat, tassani nalingannut aqutsisuulluni ataani ingerlasoq, tassaasinnaallutik soorlu assersuutigalugu piginneqataassutaasinnaasut imal. ernianut attuumassuteqarsinnaasut. Taamatut inissisimanikkut allat peqqutigalu-

git navialissiinnaanerit akiitsoqarfigisanut Akiitsoqartuniillu pissanik annasaqarnermik kinguneqartitsisinnaapput taamatullu annertussusiani aqutsisuuvoq ataani ingerlanneqartup qanoq ineriartornera. Taamaattumik allat peqqutigalugit navialiffiusinnaasut naatsorsorneqarlutillu qulaajarneqassapput akiitsunut tunngasunut malittarisassaasa iluini navialisitsisinnaasut.

CRR II nalinginnaasumik najoqqutassanik nutaanik pingasunik imaqqarpoq:

Nalinginnaasumik periuseq nutaaq (SA-CCR), navialisinnaanermut malussarinnerusoq, aamma atorlugu pisariunerusoq.

Nalinginnaasumik najoqqutassiaq atoruminarsagaasoq (simpel SA-CCR), ingerlatsivinnit, oqimaaqatigiissitsinermi aammalu naligiissitsinermi ilaatinneqanngitsunik niuernermini ingerlatsiviupoqimaaqatigiissitsinermi 150 mio. euro-t tikillugit tamakkiisumik pigisaani 10%-iannik ikinnerusunik pappialanik aningaasanik nalilinnikl tunngaveqartut.

Eqqorneqaataasinnaasunik nalilersuinermi atorneqartartumik nutarteraluni tungavissiaq nutaaq. Aallaqqaataani atorneqartartumit nutaaliaq, SA-CCR-imut naleqqussagaasoq, kisianni atoruminarnerusunngortillugu. Taanna ingerlatsivinnit tamakkiisumik oqimaaqatigiissitsinermi 10%-inik appasinnerusumik inissisimasunit atorneqarsinnaavoq qummut killigalugit aningaasat 20 mio euro-t.

SA-CRR-imut atatillugu taarsiullugit suleriuserineqarsinnaasut aallaavigivaat, suleriutsip pisariusinnaanera taamallu ingerlatsivinnut annikinnerusumik isumaqatigiissuteqarlutik ingerlasunut atoruminaassinnaanera.

Suleriusissiat atoruminarnerusut arlaat atorneqarpat, taava anngaasaqarnissamik piumasarisat mianersornerusumik angissusilerneqassapput, taamaammallu qaffasinnerussallutik SA-CCR atorneqarpat annertussusiliinissamit.

*2.1.9.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Kal-aallit Nunaannut atuutsinneqassasut, tamannalu imm. 2.1.9.2-mi nassuiarneqarpoq.

## 2.1.10. Pingaarnertut illuatungerisanit eqqorneqaataasinnaasut

*2.1.10.1. Maanna periarfissatut atuuttut*

Taarsigassarsisitsisarfiup, CCP-mit eqqorneqarsinnaasup aningaasaatitut tunuliaqutimik piumasarisanik eqqorneqarsinnaanermut sillimmatissaminik naatsorsuissaaq tunngavigalugu allamit eqqorneqarsinnaanermi aningaasanik piareersimasuutisanik piumasaqaatit pillugit aaliangersakkat aallavigalugit. Tamanna takuneqarsinnaavoq CCR-imi immikkoortut pingajuanni, imm. 2, kapitel 6, imm. 9-mi Aningaasaateqarnissamik nakkutigineqarnissamillu Kalaallit Nunaannut atuuttussanngortinneqarnikuusumi.

CCP-meersunit ”ilisimanaateqanngitsunit” (QCCP-nit) eqqorneqarsinnaanerit eqqarsaatigalugit ingerlatsiviup naatsorsueriaaseq iluatinnarluinnartoq atorsinnaavaa. Suleriutsimi pineqartumi aallaavigineqarput ingerlatsiviup niuernermi eqqorneqaatigisinnasai aammalu eqqorneqaataasinnaasunut sillimaniarsinnaaneq aalaavinnik malinnerluisoqassappat aningaasaateqarfimmut akiliuteqarnikkut. Niuernerup iluani eqqorneqarsinnaanermik naliliinnermi aningaasatigut inissisimanissamut piumasaqaatigineqartut malunnarluartumik appasinnerusapput sanilliullugit eqqorneqaataasinnaasunut malittarinnerlunnernut aningaasaateqarfimmut akiliuteqarsimanermi piumasarineqarsinnaasunut sanilliussigaanni. Tamatumunnga patsisaavoq CCP-mit atorneqarsinnaammat ilaasortaasup akiliutaa ilaasortamut allamut annaasanut matussusiinermi.

Ingerlatsivik CCP-mit ”ilimanaateqanngitsumit” eqqorneqarsinnaanermut ammappat, taava ingerlatsivimmut niueqatigiinnermi eqqornerlunneqarsinnaanermut aningaasaateqarnerup tungaatigut tamassuma CCP-mut piumasaqarfigineqarnerata assigissavaa, marluk akornanni niueqatigiinnermut atatillugu eqqorneqarsinnaanermut piumasarineqartut aammalu ingerlatsiviup tungaanut malittarinerluinermi aningaasaateqarfimmut matussutissanik aningaasatigut peqarnissamik piumasaqaat, taamatullu inissisimasoqartillugu immineq pigisarisassanut piumasarisat qaffanneqassapput.

*2.1.10.2. Peqqussummi imarisaasut*

CRR II iluarsaallugit nalimmassarpai ingerlatsiviit pingaarnertut illuatungerisanit CPP-nit eqqorneqarnerlussinnaanermut atatillugu aningaasaateqarnissamik naatsorsuilluni pinissamik piumasaqaatit iluini malittarisassiaasut. Pingaarnertut illuatungerisat pappialanik nalilinnik niuernermi tuniniaasumut akunniliuttutut inissittarpoq illuatungaanilu pisiniartumut akunniliuttutut inissilluni. Siunnersuummi atuutsinneqalerpoq BASEL III-mik taallugu najoqqutassiaasoq.

*2.1.10.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.1.10.2-mi nassuiarneqarpoq.

## 2.1.11. Ataatsimoorluni aningaasaliiffinnut eqqorneqaataasinnaasut

*2.1.11.1. Maanna periarfissatut atuuttut*

Ingerlatsiviit niuernermi uninngasuutaasa inissiinermi navialiffigisinnaasai tunngavigalugit aningaasanik peqarnissamik piumasaqaatit iluini ipput piumasaqaatit navialiffiusinnaasunut nalinginnaasunut aaliangersimanerusunullu sammisut, eqqarsaatigalugit akiitsutigut inissisimanerit aammalu piginneqataassutsinut atatillugu sakkut kiisalu ataatsimoorluni aningaasa-

liinissamut periarfissaasut. Taaneqartuni malinneqarpoq CCR-imi immikkoortut pingajuani, imm. IV, kapitali 2, immikkooortoq 6, inatsisiliornikkut Kalaallit Nunaannut atuuttussanngortitaanikuusoq Taarsigassarsitsisarfinnut aningaasaliisarfinnullu aningaasaateqarnissamik nakkutigineqarnissamillu piumasaqaataasut inatsisaasup iluani.

Tamakkiisumik isigalugu navialiffiusinnaasut iluini ipput sakkugineqartut iluini naliusut allanngorsinnaanerat, niuerfiusumi annertunerisumik nikerarnerit peqqutigalugit, pineqartut sakkugineqarsinnaasut iluini immikkut inissisimasuunngitsut eqqarsaatigallugit. Aaliangersimanerusumik navialiffiusinnaasut iluini ipput sakkugineqartut ataasiakkaat nalimikkut allanngorsinnaanerat peqqutigalugit suut, sakkugineqartumik periarfissiisunut attuumassuteqartut.

Najoqqutassiaq nalinginnaasoq atorlugu ilanngaaseereerluni inissinnermi navialiffiusinnaasut pinerini aningaasanik peqarnissamik piumasarineqartut naatsorsorneqartarput.

*2.1.11.2. Peqqussutit imarisaat*

CRR II-p aaqqissuullugit nalimmassarpai eqquisinnaasut inissisimaneri (piginneqataanerit piginneqataassutsilluuniit aqqutigalugit) ataatsimoorluni aningaasaliinissamut periarfissat aqqutigalugit (CIU), tamanna ilusiligaavoq Basel-Komitemit najoqqutassiaasoq atorlugu. Allannguinikkut angujumaneqarpoq eqquisinnaasut suliarineqarnerminni navialiffiusinnaasunut malussarinnerunissaat aammalu nunarsuarmi pissutsit eqqarsaatigalugit.

*2.1.11.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.1.11.2-mi nassuiarneqarpoq.

## 2.2. NPE peqqutigalugu allannguutit

## 2.2.1. Pisariaqartitsiviusunut (akiliisinnaassutsimikkut pinartumik akunnattoortunut) taarsigassarsisitsisarnerit

2.2.1.1. Maanna periarfissatut atuuttut

Taarsigassarsisitsisarfiup pisariaqartitsisunut taarsigassarsisitsissutaat alliartoraangata, taava isertitaasut appartarput ingerlatsiviillu pigisaminnik atuinerat qaffattarluni. Taava ingerlatsiviit taarsigassarsiissutigisinnaasaat annikillisarput taamallu aamma annikillisarlutik suliffeqarfiit inuinnaallu aningaasassaanik pissarsiniarsinnaanerit. Ullumikkut Kalaallit Nunaanni pisariaqartitsiviusunut taarsigassarsisitsinikkut annaasanut matussutissanik minnerpaaffiliisoqarnikuunngilaq.

*2.2.1.2. Peqqussutip imarisai*

Peqqussut siunnesuuteqarnerup kingorna minnerpaaffiliissummik imaqarpoq, aningaaseriviit taarsigassarsiarititaannut atatillugu aningaasanik annertutigisunik illikartitsissasut sillimaffigiumallugit pisariaqartitsisivillutik taarsigassarsisut (Akiliisinnaassusimikkut pinartumik akunnattoortunut). Peqqussummi nassuiarneqarpoq taamatut inissisimasut suusut aammalu tassani sakkortuumik tunngavissiuunneqarluni, qanoq ilineratigut taarsigassarsisitsisarfiup tungaanit eqquisinnaasut pinartuusinnaasutut isigineqarunnaartassasut.

Akiliisinnaassutsikkut akunnattooruteqarnermut atatillugu piumasaqaat ersersinneqartarpoq minnerpaaffiliussaasup aningaasereviup tamakkiisumik nalikillilerutigisaanut sanilliussinikkut aamma aningaasatigut ilanngaataasut eqqarsaatigalugit, soorlu pinartumik inissisimasunit eqqugaasinnaanermut atatillugu assersuutigalugu IRB-mik atuinermi. Minnerpaaffiliissutissatut piumasaqaat annerpaaleraangat, taava aningaaseriviup akiliisinnaassutsimut atatillugu tunuarsimaarneq atussavaa tunngaviusumik aningaasaatitigut ilanngaasiinikkut (CET1). Taamatut iliornermi minnerpaaffiliinermik piumasaqaat pakkersimaarutaalersarpoq.

Minnerpaaffiliinermik piumasaqaatip annertussusilerneqarnerani aaliangiisuusarput 1) Aningaaserivimmit pinartumik taarsigassarsisitsissutaasa annertussusiat, 2) Pinartumik taarsigassiissuteqarsimanerit qanoq sivisutigisumik ingerlasimanerat, 3) Tarsigassinneqartup akilersuinissani ullunik 90-inik amerlanerusunik kinguaattooruteqarfigisimappagu, 4) Qanoq isumannaarutinik sillimmasiisoqarsimanersoq.

Tunngaviusumik nalileeriaasiuvoq, eqquinerlussinnaasup qanoq sivisutigisumik pinartutut inissisisimasimanera, tassani navialisinnaaneq annertusiartortarluni aningaaserivimmut akiliinnginneq sivitsoriartortillugu, tamatumalu aquttarpaa eqqugaasinnaanermut tunngaviusup sillimmartaarluni minnerpaaffiliinikkut pakkersimaarnissaa.

*2.2.1.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.2.1.2-mi nassuiarneqarpoq.

## 2.3. CRR Covid-19 peqqutigalugu iluarsiissutinik pilersitsinerit

## 2.3.1. Pisortat qularnaveeqqusigaannik pinartunik taarsigassarsisitsinernut atatillugu aningaasaatigisanik minnerpaaffiliinermik qasukkaaneq

*2.3.1.1. Inatsisit atuuttut*

Pinartunik aqqusaagaqartunut pisortanit sallunaveeqqusigaasunik taarsigassarsisitsinerit eqqorneqaataaasinnaasut il.il. ullumikkut suliarineqartarput eqqorneqaatigisinnaasatut, sanaartukkanik sillimmasiinernit allaanerusumik tunngaveqaraangata, taakkulu ukiuni pingasuni siullerni minnerussusiinissamik piumasaqaasiinissap naatsorsornerani oqimaalutarneqartarput 0-iusutut ukiut 8-nngornerani taava 1-inngortinneqartumik.

*2.3.1.2. Peqqussutip imarisai*

Ingerlatsiviusutut aningaasaateqarnissamik piumasaqaatit pinartumik tunngaveqartumik taarsigassarsisitsinermik aallaaveqartuni annaasinnaasanut matussutissatut piareersimatitaasussat, aamma taaneqartarput NPE, taannalu tassaavoq annaasaqarsinnaanermut pakkersimaarinnissusiaasoq. Taanna aningaasaateqarnissamik peqqussummi aprilimi ukioq 2019 allannguuserlugu pilersinneqarpoq.

NPE-pakkersimaarinnissutip aammalu aningaasatigut minnerpaaffiliinermik piumasaqaatip atulernissaanut ikaarsaarfiliissummik imaqarpoq, taamatut iliornikkut 26. april 2019 sioqqullugu inissiisimanerit eqqugaasinnaajunnaartillugit, pineqartut taarsigassiisarfiit taarsigassiineranni eqqorneqaatit allanngorsinnaanerannik tunngaviliisinnaasumik allanguisimanngippata.

NPE-pakkersimaarinnissutip ataani aningaasaateqarnissamik piumasaqaat aaliangerneqartarpoq aallaavigalugu eqquisinnaanerup qanoq sivisutigisumik mianersorfissatut nalilerneqarnera (tassa tunngavigalugu taarsigassiissutip qanoq sivisutigisumik ingerlatsivimmut taarsigassarsisitsisumut annaasaqarfiusimanera), eqqugaassutaasinnaasut qanoq isumannaarsorneqarsimanersut aammalu suut atorlugit tamanna isumagineqarsimanersoq (soorlu sanaartukkat/illuutaasut atorlugit). Tamanna kisitsisinngorlugu inissinneqartarpoq. Kisitsit 0-iutinneqarpat, taava NPE-pakkersimaarinnissutissap ataani aningaasaateqarnissamik piumasaqaasiissoqassanngilaq. Kisitsilli 1-iutinneqarpat, taava NPE-p ataani aningaasaateqarnissamik minnerpaaffiliinermik tamakkiisumik piumasaqaasiissoqassaaq.

Eqqorneqarsinnaaneq pinartutut pisortanit sallunaveeqqusigaasumik nalilerneqarsimatillugu, taava CRR Covid 19-imut atatillugu aaqqiissutaasut ukiuni 8-ni siullerni 0-iutinneqassaaq. Tamanna isumaqarpoq, piffissap taaneqartup iluani pinartumik ajornartorsiortumut taarsigassarsisitsinermi aningaasaqarnikkut inissisimasussaatitaaneq appartinneqassanngilaq.

*2.3.1.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut nnaapertuuttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.3.1.2-mi nassuiarneqarpoq.

**2.3.2. Gearingsgrad-imik taaneqartunut ilassutip atutsinneqalernissaanik kinguartitsineq**

*2.3.2.1. Maanna periarfissatut atuuttut*

Taarsigassarsisitsisarfiit aammalu aningaasaateqarfinnik isumaqatigiissitsiniartarfiit gearingsgrad-ertik naatsorsortartussaavaat inernerillu Aningaaserivinnik Nakkutilliisoqarfimnmut nalunaarutigisassallugit. Gearingsgrad naatsorsorneqartarpoq ingerlatsiviup aningaaasaateqarnissamik anguniagai taakkulu agguarlugit suliffeqarfiup tamakkiisumik eqqorneqaataasinnaasutut siunniussaanik, inerneralu tassa porcentinngorlugu inaarnerusarluni.

CRR II-p atulerneratigut ingerlatsivinnut tamanut piumasaaqaataalerpoq, gearingsgradip minnerpaamik 3%-iunissaa (taaneqartartoq gearingsgradimik piumasaqaat). Gearingsgrad naatsorsorneqartarpoq taarsigassarsisitsisarfiup aningaasatigut inissisimanerata taassumalu eqqorneqaatigisinnaasai nalilersorneqarsimanngitsut/oqimaassusilersorneqarsimanngitsut, soorlu assersuutigalugit taarsigassarsiaritinneqarsimasut.

CRR II aqqutigalugu saniatigut eqqunneqarpoq piumasaqaat gearingsgradimik piumasaqaammut ilassuteqarnissamik imaqartoq (gearingsgradbuffer) nunarsuaq tamakkerlugu anngaasalerisunut pingaaruteqartunut (G-SIFI-nut), tassa geariingsgradimik piumasaqaatip qaavanut inissinneqartumik.

*2.3.2.2. Peqqussutip imarisai*

CRR Covid-19-imut attuumassuteqartumik aaqqissuutit gearingsgradbudderimik G-SIFI-nut atuutsitsilernissaq ukiumik ataatsimik kinguartitsineqarpoq, taamatut iliornikkut aatsaat 1. januar 2023 atuutsiqartussanngorlugu. Tassani malinneqarpoq Basel-Komitemit inassutaasoq.

CRR Covid-19-imut atatillugu iluarsaassinerit inissinneqarput EU-mi ingerlatsiviusut annerpaat (ingerlatsiviit pingaaruteqartutut toqqagaasut- G-SIFI-t) naatsorsuussaagaluartumik ukiumik ataatsimik kingusinnerusukkut gearingsgraadbufferimik piumasaqaammik atuilernissaat. Kalaallit Nunaanni ingerlatsiviit arlaannaalluunniit taaneqartumik eqqugaanngillat, taakku akornanni G-SIFI-tut toqqagaasoqarnikuunngimmat.

*2.3.2.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naleqquttutullu isigivaa aningaaserinermut atatillugu Kalaallit Nunaata Danmarkimi malittarisaasut aallaavigimmatigittaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.3.2.2-mi nassuiarneqarpoq.

## 2.3.3. Eqqorneqaataasaasinnaasut pillugit qitiusumik aningaaserivinnut geraringsgradimik naatsorsukkat nalunaarutigisassat suliarisarnissaannut allannguut

*2.3.3.1. Maanna periarfissatut atuuttut*

Taarsigassarsisitsisarfiit aningaasaateqarfinnillu isumaqatiginninniniartarfiit geartingsgradiminnik naatsorsuisussaatitaapput kingorna Aningaaase-rivinnik Nakkutilliisoqarfimmut nalunaarutigisassaminnik. Gearingsgrad naatsorsorneqartarpoq ingerlatsiviup aningaaasaateqarnissamik anguniagai agguarlugit suliffeqarfiup tamakkiisumik eqqorneqaataasinnaasutut siunniussanik, inerneralu porcentinngorlugu inaarnerusarluni. Taamatullu nalunaarutigineqartut Aningaaserivinnik Nakkutilliisoqarfiup nakkutilliinermini mianeralugit ilannguttassavai.

CCR II-kkut gearingsgradimik piumasaqaateqarnerup saniatigut periarfissaalerpoq, nakkutilliinermik oqartussat gearingsgradimik naatsorsuinermut atatillugu, pisuni immikkut ittuni Qitiusumik aningaaseerivimmut ajoququssiisinnaasut ilaannik ilaatitsinngissinnaanermut, tassani soorlu eqqarsaatigalugit ingerlatsiviup qitiusumik aningaaserivimmiittuutitai, aallaavigalugit eqqorneqaataasinnaasut (soorlu taarsigassarsiarititanit ilil.).

Taamatut periarfissiisinnaaneq qitiusumik aningaaserivimmut tusarniaanerup kingorna nakkutilliinermi oqartussamut tunniunneqassaaq.

Atuuttussaatitsinnginnikkut anguniarneqarpoq aningaasanut politikkeqarnermut tunulequtsiinissaq qulakkerinninnikkut, ajoquserneqaataasinnaasut pillugit Qitiusumik aningaaserivinnut nalunaarutuginninnerit ingerlatsiviit gearingsgraditut kisitsisiligaannut apparsaataannginnissaat, taamallu aningaasaqarnikkut ingerlanerliortutut isigineqarsinnaanerat pinngitsoortikkumallugu. Taamaattumik tassa taaneqartut aallaaviunngillat naliliinissamut ingerlatsiviit gearingsgradimik piumasataasumik naammassinnissinnaanngitsutut.

Atuutitsinnginneq taaneqartoq atorneqarpat, ingerlatsiviup gearingsgradeqarnissaanut piumasaaqat (CRR II-mi aaliangiussaq tunngavigalugu) ingerlaavartumik qaffatsikkiartortinneqassaaq, taamatut iliornikkut atuutsitsinnginneq ingerlatsiviup gearingsgradianut tamatumunngalu piumasaasut akornanni assigiinngissuseq allannguuteqartitsissanngimmat.

*2.3.3.2. Peqqussutip imarisai*

CRR Covid-19-imut atatillugu iluarsaasiinerit malitsigisaannik, gearingsgrad-imut piumasaqaatit iluarsaanneri taamaallaat pisussanngortitaapput, oqartussaasut qititusumik aningaaserivimmut tusarniaanerup kingorna nalunaaruteqareerpata, aallavigalugu immikkut ittumik, tunngavissaqarneermik naliliineq, taamatut iliornikkut aningaasaqarnermut politikki ikorfartorumallugu, taamallu periarfissillugu ingerlatsiviup qitiusumik aningaaseri-vimmut eqquisinnaasut pillugit nalunaarutiginninnissaanik atuutsitsinnginneq. Taava (CRR II-mi taamatut aaliangiisoqartoqarnikuugaluartoq) gearingsgrad-imik piumasaqarnermut atatillugu ingerlaavartumik iluarsaas-sisoqartassanngilaq, ingerlatsiviusup qitiusumik aningaaserivimmut eqqorneqarsinnaanermut tunngavii allanngoraluarpataluunniit.

CRR Covid-19-imut atatillugu nalimmassaalluni aaqqissuinerit periarfissiissapput aningaasatigut ingerlatsiviup aningaasaqarnikkut tunuliaqutaqarnerulernissaanut (geatingsgrad-i illuatungaani gearingsgrad-imut piumasaqaatit) taamallu pisoqarneratigut aningaasaqarnermut politikki ikorfartorneqassalluni aammalu ingerlatsiviusoq suliffeqarfinnut inuinnarnullu taarsigassiisinnaanermutt annikillisaasussanngussanani.

*2.3.3.3. Erhvervsministeriap isummersuutai aaqqiissutissatullu siunnersuutigineqartoq.*

Erhvervsministeriap pitsaasutut naleqquttutullu isigivaa aningaaserinermut atatillugu Kalaallit Nunaata Danmarkimi malittarisaasut aallavigimmagittaaq.

Taamaattumik siunnersuutigineqarpoq CRR II-mi maleruagassiaasut Ka-laallit Nunaannut atuutsinneqassasut, tamannalu imm. 2.3.3.2-mi nassuiarneqarpoq.

# 3.  Naalagaaffeqatigiinnermut sunniutaasussat

Inatsisissatut siunnersuutit Danmarkimi Kalaallillu Nunaanni malittarisassat assigiissassavaat. Malittarisassat assigiissarneqarpata naalagaaffeqati-giinnermi killigititaasut aporfissiisinnaanerat millilerneqassapput. Taamaattumik naatsorsuutigineqarpoq, inatsisissatut siunnersuut naalagaaffeqati-giinnermut pitsaasunik kinguneqartitsissasoq.

# 4. Aningaasaqarnermut kingunerusinnaasut aammalu pisortanut atuuttsitsiniarnermi kingunerusussat

Nalilerneqarpoq inatsisissatut siunnersuut ervhvervsministeriap ataani oqartussaaffinnut aningaasaqarnikkut qaffassaataalaarumaartut, tassa nakkutil-liinermik suliassat annertusilaartussaassammata piginnaaninngorsaanissallu pisussaassallutik inatsisissatut siunnersuutip imarisai peqqutigalugit.

Kiisalu inatsisissatut siunnersuutip imarissavai oqartussaaffinnut nalunaaruteqaqqusaalernissaq paasissutissat annertunerusut misissorneqarumaartussat pillugit.

Kisiannili inatsissamik siunnersuut peqqutigalugu aningaasartuutaanerulersussat killeqartussaapput. Tamatumunnga peqqutaavoq oqartussaasut suleriusissaat ingerlatseriaasissallu aningaaseriviit eqqarsaatigalugit inatsisissamik siunnersuteqarneq tunngavigalugu naleqqussarneqareernikuummata. Danmarkip Kalaallit Nunaata assigiissagaasunik malittarisassaqalernerat aqqutigalugu nakkutilliinermut atatillugu oqartussaasut suliassat iluini suleriusissat atoruminarsisinnaassavaat.

Taamaattumik naaatsorsuutigineqarpoq akitsorsaataasinnaasut Erhvervsministeriap ataanilu oqartussaaffeqarfiit aningaasaqartitaanikkut sinaakkutigeriigaasa iluini akitspinnaasut matuneqarsinnaassasut.

# 5. Inuutissarsiortunut il.il aningaasaqarnikkut allaffissornikkullu sunniutaasinnaasut

Inatsisissatut siunnersuut qallunaat suliffeqarfiinik toqqaannartumik eqquinavianngilaq.

Kalaallit Nunaannili inatsisissatut siunnersuut inuutissarsiornermik ingerlataqartunut allaffissornikkut sunniuteqartussaassaaq. Taakkuli 4 mio. kr.-nik annertunerunissaat naatsorsuutigineqanngilaq, qallunaalli suliffeqarfii eqqorneqarsimagaluarpata annertunerusumik kinguneqarsimassasorinarpoq.

# 6. Innuttaasunut allaffissornikkut sunniutaasussat.

Inatsisissatut siunnersuut innuttaasunut allaffissornikkut eqquinavianngilaq.

# 7.  Silaannaap qanoq issusianut sunniutaasinnaasut

Inatsisissatut siunnersuut silaannaap qanoq issusianut sunniuteqarnavianngilaq.

# 8.  Avatangiisinut pinngortitamullu sunniutaasinnaasut

Inatsisissatut siunnersuut avatangiisinut silaannallu qanoq issusianut sunniuteqarnavianngilaq.

# 9. EU-mi inatsisinut attuumassuteqarnerit

Inatsisissatut siunnertsuutip pilersippai Kalaallit Nunaannut aalingersakkat, CRRII, NPE aamma CRR Covid-19-imut atatillugu iluarsaassinerit.

Aningaaserivinnut nakkutilliisoqarfiup nakkutilliinermik suliffeqarfittut i-ngerlanermini alaatsinaappai, aningaaseriviit il.il aningaasanut tunngatillugu inatsisiliaasunik naapertuisumik malinninnerat, aamma inatsisit EU-mi inatsisinut attuumassuteqartut eqqarsaatigalugit, tunngavigalugit tamakku EU-mi eqqartuussisoqarfimmit isumaqartinneqarnerat.

Kalaallit Nunaannit aningaaserivinnik il.il misissuisarneq nunatsinnit tiguneqarnikuunngilaq. Tamanna isumaqarpoq maannamut Finanstisynip aningaaserivinnik il.il. Kalaallit Nunaanniittunik misissuisarneranik. Inatsisissatullu siunnersuutip tamanna allannguuteqartittussaanngilaa.

Maanna inatsisip atuuttup § 2-a tunngavigalugu, malittarisassiuussisoqarsinnaavoq EU-mi eqqartuussiviup CRR-imut atatillugu suleriusaa tunngavigalugu - Kalaallit Nunaata EU-mut ilaasortaannginnera taamallu EU-mi eqqartuussiviup aalianginerinut pituttugaannginnera aporfiginagu, taamallu suleriaasia Kalaallit Nunaannut atuutsinneqarsinnaanera. Taamaalilluni Eqqartuussivikkut aaliangiinnerit Finanstilsynip Kalaallit Nunaanni aningaaaserivinnik il.il. nakkutilliilluni suliaqarneranut pingaaruteqarsinnaapput, peqqutigalugit sulinermi tunngavigineqartut EU-mi eqqartuussivinnit atorneqartutut innerat.

Inatsimmi maanna atuuttumi § 2 peqqutigalugu malittariortoqarsinnaavoq naak Kalaallit Nunaat EU-mut ilaasortaanngikkaluartoq taamaammallu EU-mi Eqqartuussiviuåp aaliangigaanik pituttugaanngikkaluartoq, aaliangiinerit Kalaallit Nunaannut aamma atuutissasut. Taamatummi eqqartuussivikkoortumik aaliangiussat Finanstilsynip nunatsinni aningaasarivinnik il.il misissuinissaanut sunniuteqarsinnaammata. Taamatuttaaq pisoqassaaq pineqartillugit aaliangiinerit eqqartuussivikkulluunniit ingerlatinneqartut Kommissionip CRR-illuunniit oqartussaaffigisassa iluini aaliangiiffigineqarsinnaasut tamakku inatsimmi § 3 tunngavigalugu erhversministeriamit allaffissornikkut ingerlanneqartut siunnersuutigineqartut pineqartillugit.

# 10. Oqatussaaffiit ingerlatseqatigiiffiillu il.il tusarniaaffigineqartut

[Tusarniaanermi ilaasut]

# 11. Skema eqikkaassutaasoq

|  |  |  |
| --- | --- | --- |
|   | Kingunerisat pitsaasut/aningaasartuutit ikinnerit(taamaappat, annertussusia allaguk/Tamaanngippat ”soqanngilaq” allaguk | Eqquinerluutit/aningaasartuuteqarneruneq(taamaappat, annertussusiaq allaguk/Taamaanngippat, allaguk ”soqanngilaq” |
| Naalagaaffimmut, kommuninut aamma nunap immikkoortortaanut IT-qarnermut aningaasaqarnikkullu sunniutit  | Aap, naalagaaffimmut suleriutsit atoruminarnerulersut. | Aap, kisianni sunniinnerluutit killeqartut. |
| Atuuttsitsiniarnermi naalagaaffimmut, kommuninut nunallu immikkoortortaanut kingunerusut  | Soqanngilaq | Aap, kisianni sunniinerluutit killeqartut.  |
| Inuutissarsiortunut aningaasaqarnikkut sunniutit.  |  Soqanngilaq | Aap, kisiannili sunniuteqarnerluutit killeqartut. Nalilerneqarpoq tamanna 4 mill. kr.-nik appasinnerusumik nanertuusiissasoq.  |
| Allaffissornikkut inuutissarsiuteqartunut sunniutit. | Soqanngilaq | Aap, kisiannili sunniuteqarnerluutit killeqartut. Nalilerneqarpoq tamanna 4 mill. kr.-nik appasinnerusumik nanertuusiissasoq.  |
| Allaffissornikkut innuttaasunut sunniutit. | Soqanngilaq | Soqanngilaq |
| Silaannarmut atatillugu sunniutit | Soqanngilaq | Soqanngilaq |
| Avatangiisinut pinngortitamullu attuumassuteqartunut sunniutaasinnaasut  | Soqanngilaq | Soqanngilaq |
| EU-mi eqqartuussiveqarnermut attuumassuteqartut |  |
| Aaqqiineq naapertuutinngilaq EU-mi inuutissarsiuteqarnermut sammisutigut tunngavissiaasunut/ EU-mi aaqqinniarnermut atasumik piumasaqaatinik minnerpaaffiliinermi ingerlaqqippoq (X-iliigit)  |  Aap Naamik X |

*Siunnersuummi aaliangersakkanut atasiakkaanut atatillugu oqaatigiumasat*

*§ 1-imut*

Nr. 1-imut

Kalaallit Nunaanni taarsigassarsisitsisarfiit aningaasaliisarfiillu aningaasaateqarnissamut misissuisarnissamullu atatillugu piumasaqarfigineqarneranni § 1 naapertorlugu, allassimavoq Europarlamentimi Rådimilu peqqussut (EU) nr. 575/2013 naapertorlugu ingerlasoqassasoq, tak. tassunga inatsisiliamut ilanngussaq, Kalaallit Nunaannut atuuttoq.

Siunnersuutigineqarpoq § 1 nr. 1 nutaamik oqaasertalerneqassasoq, taamatut iliornikkut taarsigassiisarfinnik aningaasaliisarfinnillu nakkutilliinissamik piumasaqaammi Europa Parlamentimit Rådimillu peqqussutaasumi (EU nr. 575/2013m 26. juni 2913-imersumi EU-tidende nr. L 176m qupp. 1imi (CRR), allassimasut Kalaallit Nunaannut atuutilersinneqassasut.

Inatsisissamik siunnersuutip akuerineqarneratigut CRR-imut ilangullugu aaqqiissut CRR, 2. august 2013, EU-tidende nr. L 208, qupp. 68-imi takuneqarsinnaasoq aammalu CRR-imut naqqiut, 30. november 2013 pillugu EU tidende nr. L 321 qupp. 6-imi atuarneqarsinnaasoq, suli ilanngussatut takuneqarlutik atuarneqarsinnaassapput.

CRR-imi imarisaapput taarsigassarsisitsisarfinnut aningaasaliiffigisartakkanullu pingaarnertut piumasaqaatigineqartut (i), pineqarlutik tunngaviusumik aningaasaateqarnerit /CRR-imi tunngaviusumik aningaasaatigisatut taaneqartut), (ii) aningaasaatigisassanut piumasaqaatit (CRR-imi tunngaviusumik aningaasaatigisassatut piumasaqaatitut taaneqartut) (iii) ingerlanneqartut angisuut (CCR-imi annertuumik eqqorneqaataasinnaasutut taaneqartut) (iv) gearing aammalu (vi) ilisimatitsissuteqarnissamut piumasarisat.

Allannguut maanna periarfissaasunik ingerlateqqiineruvoq.

§ 1, nr. 2-mi siunnersuutigineqarpoq, Europa-Parlamentimit Rådimiillu peqqussummi (EU) 2019/876-imi gearingsgradimik, net stable funding-imik taaneqartartoq, tunngavisumik aningaasaateqarnissamut piumasaqaataasoq, pigisat nalikillilerneqarsinnaasut, illuatungiliuttutut inissisimasunit navialitinneqarsinnaanerit, nuerfiusumi navialiffiusinnaasut, qitiusumik inissisimasunit navialiffiusinnaasut, ataatsimoorluni aningaasaliinermik aaqqiinerit, annertumik eqqorneqaataasinnaasut aammalu nalunaarutiginninissat ilisimatitsissuteqarnissamullu piumasarineqartut aammalu peqqussut (EU) nr. 648/2021, EU-tidendemi nr. L 150, qupp. 1 (CRR II) 25, februar 2021.imeersoq EU-tidende nr. 65 qupp. 62-imi takuneqarsinnaasut pillugit saqqummiunneqartut, Kalaallit Nunaannut atuutissasut.

Inatsisissamut siunnersuummik akuersinermi inatsimmut CRR II ilanngullugu naqiterisoqassaaq taanna ilanngussaq 2-mik taallugu ilanngullugu CRR II-mut 25. februar 2021-imeersumut, EU-tidende nr. L 65 qupp. 62-imi takuneqarsinnaasutut.

CRR II CRR-imut allannguutitut peqqussusiaavoq. CRR II aqqutigalugu taarsigassarsisitsisarfiitt patajaassusiat nukittorsarumaneqarpoq aammalu aningaasaqarnerup patajaassusia, saniatigullu anguniarneqarluni taarsigassarsisisarnermik, alliartortitsinermik suliaqartitsinermillu ikorfartuinissat.

Peqqussut aqqutigalugu allannguutit misissornerini innersuussissutigineqarpoq imm. 2.1, inatsisissatut siunnersuummut atatillugu nalinginnaasumik oqaatigineqartuni.

Maluginiarneqarpoq inatsimmi maanna atuuttumi § 2-mi allassimasut malillugit, Erhvervsministeria peqqussummi aaliangersakkanik Kalaallit Nunaanni atuutsitsinissaq malitassiuussinnaagaa, tak. § 1, tassani aamma aaliangersakkanut allannguutit Kalaallit Nunaanni pissutsinut tunngasut eqqarsaatigalugit. Tamatuma malitsigisaanik Erhvervsministeria peqqussutit allannguuteqartinnerinik ilisimatitsissuteqarsinnaavoq aallaavigalugit Kalaallit Nunaannut atuuttunngortinneqarsimasut, tak. 1, tamannalu pissaaq Kalaallit Nunaanni pissutsinut tamanna pisariaqartutut isigineqarpat.

Peqqussut aqqutigalugu allannguutinik misissuinissami innersuussutigineqarpoq imm. 2.3 inatsisissatut siunnersuusiamut atatillugu nalinginnaasumik oqaasertaliunneqartuni.

CRR II, NPE aamma CRR Covid-19-imut attuumassuteqartutigut aaqqiissutit iluini ipput ikaarsarnermut atatillugu aaliangersagarpaaluit aammalu atuutsitsilernissamut aaliangersaasiaasut. Ikaarsaarnermut atatillugu aaliangersakkat pineqartut ilaasa imarivaat malittarisassat ullut aalia-ngersarneqarsimasut malillugit eqqukkiartuaarneqassasut

Ulluliussat aaliangiunneqarput peqqussutip 26. december 2020 atuutussangornera peqqutigalugu. Ulluliussarlu ministerimit aaliangerneqartussaavoq. Taamaattumik pisariqalersinnaavoq immikkut ittunik ikaarsaarnermut malittarisassiuussinissaq, Kalaallit Nunaanni pissutsinut naleqqussagaasunik. Taamaattullu ministerimit inatsimmi atuuttumi § 2-mi allassimasut malillugit atuttussanngortinneqartassapput.

Makku artikelit ikaarsaarnermi aaliangersakkanik imaqarput: Artikel 3, artikel 469a, artikel 494, artikel 494a, artikel 494b, artikel 497, stk. 1, artikel 500, stk. 1, 2. afsnit, aamma artikel 501b.

Oqaatigineqarpoq, inatsimmi atuuttumi § 3 malillugu, erhvervsministeri Kalaallit Nunaanni atuuttussanik malittarisassiorsinnaasoq imal. aalia-ngiisinnaaneq imal. eqqartuussivikkoortitsinernut tunngasut Europa-Kommissionimit imal, Europæiske Banktilsynsmyndigheder (EBA) peqqussut malillugu aaliangiisinnaanngortikkumallugit, tak. § 1, ilanngullugit allannguutit Kalaallit Nunaanni pissutsit naleqqussaavigalugit aaliangiunneqarsimasut.

Aaliangersagaq ikkunneqarpoq erhvervsministeri inatsisitigut pisinnaatikkumallugu, pisariaqartutut isigineqartillugu, allaffissornikkut aaliangiinerit atuuttussanngortikkumallugit imal. eqqartussivikkut inaarsagaanikut (niveau 2 regulering), kommissionimit CRR tunngavigalugu, attuutussanngortitsissinnaalersitsitsinissamut.

Siunnersuut, CRR II, NPE aammalu CRR Covid 19-iumut attuumassuteqartutigut aaqqissuussinerit Kalaallit Nunaannut atuutsinneqalissasut, tak. siunnersuusiami § 1, nr. 2-4, tak. 2-4, tak. inatsisissatut siunnersuummi allassimasut peqqutigalugit inissinneqarportaaq ministerip inatsisitigut piginnaassusilerneqarnissaa Kalaallit Nunaannut atuuttussanik maleruagassiuussinissamut, aallaavigalugit Europa-Kommissionimit imal. EBA-mit CRR II, NPE-iillu pisariaqartutut nalilerneqartut aammalu CRR Covid 19-imut atatillugu aaqqiissutit aaliangersinnaanissaat eqqarsaatigalugu.

Allaffissornikkut inissiissutinik aaliangiinissamut Kalaallit Nunaannut atuuttussanngorlugit suliarinerini periusissiaq, tassalu taamaattut kalaallit oqartussaannut naalakkiutigineqartinnagit tusarniutigineqassasut malinneqartussaavoq.

CRR II, NPE, aammalu CRR Covid-19-imut atatillugu aaqqiissusiat pillugit aaliangersagaasunik naleqqussaanerit, aaliangiussaq naapertorlugu kalaallit oqartussaaffii suleqatigalugit isumagineqartussanngortitaapput angujumallugu taamaattut pitsaanerpaamik siunertaqartumik atuuttussanngortineqarsinnaanissaat.

Aaliangiinnerit taaneqartunit aallaveqartut imal. eqqartuussivikkoortumik ingerlasut ilanngussatut aaliangiussap imal. inatsisigut atuuttussanngortitaasup Kalaallit Nunaannut atuuttussanngortinneranni allaffissornermut tunngavissiaasussatut ilanngussanngorlugit naqinneqassapput.

CRR II, NPE og CRR Covid-19-imullu atatillugu aaqqissuussaasut Kalaallit Nunaannut atuutsitsinissamik siunnersuutaasut Kommissionip imal. EBA-p CRR II, NPE aamma CRR Covid 19-imut atatillugu aaqqissuussaasut pillugit periarfissiissutaasut makkunani ilaapput: Artikel 4, stk. 4, artikel 18, stk. 9, artikel 26, stk. 3, artikel 36, stk. 4, artikel 47c, stk. 5, artikel 72b, stk. 7, artikel 78, stk. 5, artikel 78 a, stk. 3, artikel 80, stk. 1 og 3, artikel 104 a, stk. 1, artikel 117, stk. 2, artikel 124, stk. 4, artikel 132 a, stk. 4, artikel 164, stk. 8, artikel 277, stk. 5, artikel 279 a, stk. 3, artikel 325, stk. 9, artikel 325 u, stk. 5, artikel 325 w, stk. 8, artikel 325 ap, stk. 3, artikel 325 az, stk. 8, artikel 325 az, stk. 9, artikel 325 bd, stk. 7, artikel 325 be, stk. 3, artikel 325 bf, stk. 9, artikel 325 bg, stk. 4, artikel 325 bh, stk. 3, artikel 325 bk, stk. 3, artikel 325 bp, stk. 12, artikel 390, stk. 8, artikel 390, stk. 9, artikel 391, artikel 394, stk. 4, artikel 396, stk. 3, artikel 403, stk. 4, artikel 415, stk. 3, artikel 415, nr. 3 a, artikel 419, stk. 5, artikel 423, stk. 3, artikel 430, stk. 7, artikel 430, stk. 9, artikel 430 b, stk. 6, artikel 432, stk. 1, artikel 432, stk. 2, artikel 434 a, stk. 1, artikel 460, stk. 1 og 3, artikel 461 a, artikel 462 aamma artikel 497, stk. 3.

Europa-Parlamentip Rådillu peqqussutaani 2019/630/EU, 17. april 2019-imeersumi peqqussutip (EU) nr. 575/2013-ip 1 nr. 3-ani allanngortitsisoqarnissaq siunnersuutigineqarpoq, tassani pineqarlutik tunngavissiaasumik malinninneqqissaannginnerit peqqutigalugit annaasanut minnerpaaffiligaasumik matussutissaqartitsisoqarnissaq, EU-Tidende nr. L 111, qupp. 4 (NPE) takuneqarsinnaasoq, Kalaallillu Nunaannut aamma atuutsinneqartuusoq.

Inatsisissatut siunnersuut akuerineqanerpat NPE inatsimmut ilanngussaq 3-tut allanneqassaaq ilanngullugu NPE pillugu naqqiissut 13. april 2020-imeersoq, EU-tidende nr. L 335 qupp. 20-imi atuarneqarsinnaasoq.

Peqqussut peqqutigalugu allannguutit misissornerini innersuussutigineqarput imm. 2.2 inatsimmut atatillugu nalinginnaasumik oqaatigineqartut.

§ 1 nr. 4-mi siunnersuutigineqarpoq, Europa-Parlamentip Rådillu peqqussutaanni 2020/873 af 24. juni 2020-imeersumi peqqussutit (EU) nr. 575/2013 aamma (EU) 2019/876, allanngorinneqarnissaat, eqqarsaatigalugit covid-19-eqarnermut qisuariaatitut naqqiissutit ilaat EU-tidende nr. L 204 qupp. 4-mi atuarneqarsinnaasut. Kalaallit Nunaannut inatsisissatut siunnersuummi atuuttut, tak. ilanngussaq 3.

Inatsisissatut siunnersuutip akunerineqarnerani CRR Covid -19-imut atatillugu naqqiutit inatsimmi ilanngussaq 4-atut naqinneqassapput.

Nr. 2-mut

Kalaallit Nunaanni Taarsigassarsisitsisarfiit aningaasaliisarfiillu pillugit aningaasaateqarnissamik nakkutigineqarnissamillu inatsimmi § 2 naapertorlugu, erhvervsmisteri peqqussummi aaliangersaatit naapertorlugit Kalaallit Nunaanni maleruagassanik aaliangiisinnaatitaavoq, tak. § 1, ilanngullugit aaliangersakkani allannguutit, Kalaallit Nunaanni pissutsit aallaavigalugit pisariaqartinneqartut.

§ 3 naapertorlugu erhvervsministeri Kalaallit Nunaannut malittarisassanik aaliangiisinnaavoq Euro-Kommissionimit akuerisaasumik aaliangikkat inatsisitigullu tunngavissiaasut malinneqarnissaannut naapertorlugit peqqussusiaasut pisariaqartunik pineqartillugit, tak. § 1, ilanngullugit aaliangiissutit inatsisillu tunngavigalugit aaliangiussat allannguutaat, Kalaallit Nunaanni pissutsit aallaavigalugit pisariaqartinneqartut.

Siunnersuutigineqarpoq, §§-ini 2 aamma 3-mi allassimasup ”peqqussut” qasseersiutinngorlugu ”peqqussutit”-nngorlugu allanngortinneqarnissaa.

§ 2-mi allannguutip kingunerisaanik, Erhvervsministeri Kalaallit Nunaannut maleruagassiorsinnaavoq peqqussutini tamani aaliangiunneqartut atorneqarlutik malinneqassasut, § 1-imi allassimasut malillugit, ilanngullugit aaliangersakkani allannguutit, Kalaallit Nunaanni pisariaqartinneqartut.

Tamanna isumaqarpoq, erhvervsministeri atuutsitsinissamut malerugassiorsinnaasoq Europa-Parlamentip Rådillu peqqussutaatigut 2013/575/EU , 26. juni 2013-imeersukkut, pillugit taarsigassarsisitsisarfinnit aningaasaliisarfinniillu nakkutilliinissat pillugu Europa-Parlamentip Rådillu peqqussutaata 2019/876/EU, 20. maj 2019-imeersup peqqussummik 2013/575/EU-mik allannguinissamut tunngasut, tassani pineqarlutik gearingsgrad, net stable funding ratio, tunngaviusumik aningaasaateqarnissamut piumasaqaatit, pigisat akornanni nalikillisarneqarsinnaasut, illuatungiliuttutut inissisimasut pissutigalugit naviuliffiusinnaasut, niuerfiusumit navialiffiusinnaasut, qitiusumik illuatingiliuttut pissutigalugit navialisinnaanerit, eqqorneqaataasinnaasut ataatsimoorluni aningaasaliiffigisaasut aqqutigalugit aammalu nalunaarusiortarnissamut ilisimatitsisarnissamullu tunngasut aammalu peqqussut 2012/648/EU, Europa- Parlamentimit Rådimiillu peqqussut 2019/630/EU, 17. april 2019-imeersoq tunngavinnik malinnaatitsinnginnerit peqqutigalugit eqqorneqaataasinnaasut minnerpaaffiligaasumik annaasinnaasanut matussutissaqartinnissaannik imaqartoq (EU) nr. 575/2013 aammalu peqqussusiat 2013/575/EU aamma 2019/876/EU allannguinissat pillugit Europa-Parlamentip Rådillu peqqussusiaat 2020/873/EU, 24. juni 2020-imeersoq covid-19-imik taallugu nappaalanersuarmut atatillugu aaqqiissusiornerit, pillugit saqqummiunneqarsimasut. Taaneqartuni aamma ilaapput aaliangersakkat allannguutaat Kalaallit Nunaanni pissutsit tunngavigalugit naleqqussagaasut tunngavigalugit pisariaqartinneqartut.

§ 3-p allanngortinneqarneratigut erhvervsministerimit aaliangerneqarsinnaapput malittarisassat Kalaallit Nunaanni, aaliangiussanik assigisaannillu peqqussutit § 1-imi taaneqartut Europa-Kommissionimit akuerineqartut malinnissaannut eqqunneqarnissaannulluunniit pisariaqartut, ilanngullugit aaliangersagaanikut allannguutit assigisaallu Kalaallit Nunaanni pissutsit aalaavigalugit pisariaqartinneqartut.

Tamanna isumaqarpoq, Erhvervsministeri malittarisassanik aaliangiisinnaasoq, Europa-Parlamentip Rådillu peqqussutaat 2013/575/EU, 26. juni 2013-meersup atornissaanut ingerlannissaanulluunniit pisariaqartunik, tassani pineqarlutik taarsigassarsisitsisarfinnut aningaasaliisarfinnullu piumasaqaataasut malillugit taaneqartunit peqqussusiaq 2019/876/EU, 20. maj 2019-imeeersoq taassani aaliangerneqarluni peqqussusiamik 2013/575/EU-imik allannguinissaq, pillugit: geraringsgrad, net stable funding, tunngaviusumnik aningaasaateqarnissaq, pigisat nalikillisarneqarsinnaasut, illuatungiliuttut peqqutigalugit navialisinnaanerit, niuerfiusumi navialiffiusinnaasut, qitiusumik illuatungiliuttutut inissisimasut peqqutigalugit navialiffiusinnaasut, ataatsimoorluni aningaasaliinermik aaqqiinertigutt eqquisinnaasut, eqqorneqaataasinnaasut angisuut aammalu nalunaarusiortarnissamik ilisimatitsissuteqartarnissamullu piumasaqaatit aammalu peqqussut 2012/648/EU, Europa-Parlamenteip Rådillu peqqussusiaat 2019/630/EU, 17. april 2019-imeersoq, pillugu peqqussummik (EU) nr. 575/2013 allannguinissaq, eqqarsaatigalugit eqquissutaasinnaasut tun-ngavissianik malinnaalluannginnerit peqqutigalugit annaasinnaasanut matussutissanik minnerpaaffiliinissamik piumasaqaatit aammalu Europa-Parlamentetip Rådillu peqqussusiaa 2020/873/EU, 24. juni 2020 pillugu peqqussutinik 2013/575/EU aamma 2019/876/EU-nik allannguinissat eqqarsaatigalugit nappaassuarmut covid 19-imut atatillugu qisuariaatitut naqqiissusiat. Tassani aamma ilaatinneqarput aaliangiussanut atatillugu allannguutit, Kalaallit Nunaanni pissutsit aallaavigalugit pisariaqartinneqartutut nalilerneqartut.

Nr. 3-mut

Inatsisissatut siunnersuummi 1-itut ilanngussaq, inatsimmi ilanngussatut 2-tut taasami ilaavoq Europa-Parlamentip aamma Rådip peqqussusiaat (EU) 2019/876 imaralugu (EU) nr. 575/2013-mik allannguinissaq makku pillugit gearingsgrad, net stable funding ratio, tunngaviusumik aningaasaateqarnissamut piumasaqaatit, pigisat akornanni nalikillisarneqarsinnaasut, illuatungiliuttutut inissisimasut pissutigalugit naviulaiffiusinnaasut, niuerfiusumik navialiffiusinnaasut, qitiusumik illuatingiliuttut pissutigalugit navialisinnaanerit, ataatsimoorluni aningaasaliiffigisaasut aqqutigalugit eqqorneqaataasinnaasut aammalu nalunaarusiortarnissamut ilisimatitsisarnissamullu tunngasut aammalu peqqussut , aamma peqqussut (EU) nr. 648/2012, EU-Tidende nr. L 150, qupp.1-imi (CRR II) takuneqqarsinnaasoq aammalu CRR II-imut 25. februar 2021, EU-tidende nr. L 65, s. 62-imiittumut allannguut.

Inatsisissamut siunnersuummi ilanngussaq 2, inatsimmilu ilanngussaq 3-nngortussami imarisaavoq Europa-Parlamentip Rådillu peqqussutaat 2019/630/EU, 17. april 2019-imeersoq, tassani imarisaalluni peqqussummik (EU) nr. 575/2013-imik allannguinissaq, pillugu annaasatut eqqorneqaataasinnaasunut matussutissanik minnerpaaffiliinissaq, EU-tidende nr. L 111 qupp. 4-mi (NPE)-mi takuneqarsinnaasoq aammalu NPE-mut 13. april 2020-meersumut, EU-tidende nr. L 335, qupp. 20-imi takuneqarsin-naasumut naqqiissut.

Inatsisissatut siunnersuummi ilanngussaq 3-mi, inaatsimmi ilanngussaq 4-nngortussami imarisaavoq Europa-Parlamentip Råd-illu peqqussusiaat 2020/873, 24. juni 2020-meersoq pillugu peqqussutinik (EU) nr. 575/2013 aamma (EU) 2019/876-mut allannguinissat, pillugit covid-19-eqarnermi qisuariaatitut aaqqissutaasimasut (CRR Covid-19-imut atatillugu aaqqiissutit).

*§ 2-mut*

Siunnersuutigineqarpoq erhvervsministerip aaliangiiffigissagaa inatsisip qaqugukkut atuutsinneqalernissaa.

CRR II-mi aaliangersakkat, Kalaallit Nunaannut atuutilissapput, tarsigassarsisitsifittut ingerlatsisinnaaneq aammalu taarsigassarsisitsisarfinni aningaasaliisarfinnillu nakkutilliisarnissat (CRD V) aammalu ingerlaataasunik nappaaqqissiisinnaanerit atorunnaarsitsisinnaanerillu (BRRDII) pillugit naalakkiutit Kalaallit Nunaannut atuutsinneqalerniariarpata.

Taaneqartut qallunaat inatsisitigut tunngaviinut ivertinneqarnikuupput inatsimmut allanngutinik aningaaserinermik ingerlatsinermut sammisunik inatsisiliornikkut, tassani pineqarlutik aningaaserivittut ingerlasinnaanermut inatsit, nutaamik aaqqissueqqissinnaanermut inatsit aammalu ingerlatsivittut unitsitsisinnaanermut inatsisit. Taakku Kunngip peqqussuteqarneratigut Kalaallit Nunaannut atuuttussanngortinneqartussaapput. Naatsorsuutigineqarporlu peqqussutissat atuutsinneqalissasut 1. juni 2023 aallartiffigalugu. Peqqussutilli atuuttussanngortinneqarneranni Kalaallit Nunaanni Namminersorlutik Oqartussat oqaaseaqateqartinneqaqqaassapput. Suli ilisimaneqanngilaq qaqugu oqaaseqaat pineqartoq saqqummiunneqarumaanersoq, taamaattumik erseqqissumik oqaatigineqarsinnaanngilaq ilumut atuu-tsilernissaannut ulloq ilumut 1. juni 2023-ussanersoq.

Tamanna peqqutigalugu siunnersuutigineqarpoq, erhvervsministerip aaliangiutissagaa, inaatsit pineqartoq qaqugukkut atuutsinneqalissasoq. Atuutsi-tsilerneq pisaaq, aningaaserinermik suliffeqarfinngorsinnaanermut aammalu nutaamik aaqqissusinnaanermut kiisalu taamaatut ilaasa atorunnaarsitsisinnanerannut inatsimmut allannguutissat attuumassuteqartut Kunngip peqqussuteqarneratigut Kalaallit Nunaannut atuuttussangortinneqarpata.